Συγκλονίζει ο Μπλατ: «Διαγνώστηκα με Πολλαπλή Σκλήρυνση» (vid) | sportime.gr\n#Tags: • Ολυμπιακός BC• Ντέβιντ Μπλατ\nΣυγκλονίζει ο Μπλατ: «Διαγνώστηκα με Πολλαπλή Σκλήρυνση» (vid)\nSportime Team\tClock Date and time that the article is published or last modified\t 19/08/2019 13:45\nΟ Ντέιβιντ Μπλατ με μια συγκινητική επιστολή αποκαλύπτει το πρόβλημα υγείας που αντιμετωπίζει και στέλνει μήνυμα δύναμης και μάχης.\n«Πριν από λίγους μήνες διαγνώστηκα με PPMS (Πρωτοπαθή Προϊούσα Πολλαπλή Σκλήρυνση)», τονίζει μεταξύ άλλων ο Μπλατ, που ταυτόχρονα στέλνει μήνυμα δύναμης σε όσους διαβάζουν τα λόγια του.\nΔιαβάστε αναλυτικά την επιστολή, που δημοσιεύτηκε στην επίσημη ιστοσελίδα των ερυθρόλευκων:\nΔΙΑΒΑΣΤΕ ΕΠΙΣΗΣ: Ολυμπιακός: Με Κομοτηνή ή Ερμή Λαγκαδά στο Κύπελλο\nΜπλατ: «Δεν επρόκειτο να παραδοθώ σε τίποτα»\nΌταν ξεπέρασα το αρχικό σοκ και τον πόνο του να καταλάβω πως θα άλλαξε και θα μπορούσε να αλλάξει η ζωή μου από εδώ και πέρα, αποφάσισα πως δεν επρόκειτο να παραδοθώ σε τίποτα. Το μόνο που θα έκανα θα ήταν να προσαρμοστώ και να βρω νέους τρόπους να συνεχίσω τη ζωή μου όσο πιο φυσιολογικά γίνεται», αναφέρει αρχικά ο Μπλατ.\n«Το πρώτο που έκανα ήταν να ανατρέξω στην μπασκετική προπονητική μεθοδολογία αναφορικά με το πως να λύνεις και να ξεπερνάς τις δυσκολίες. Η δική μου διαδικασία έχει τρία βήματα. 1) Ποιο είναι το πρόβλημα; 2) Γιατί συνέβη; 3) Πως το διορθώνουμε;\nΓιατί συνέβη; Ο λόγος για τον οποίο μπορεί κάποιος να υποφέρει από αυτή την ασθένεια είναι άγνωστος. Καθώς δεν έχει δοθεί κάποια συγκεκριμένη αιτία ή εξήγηση, αυτό που του μένει είναι να αποδεχθεί πως είναι ότι είναι και να εστιάσει στο πως θα κάνει το καλύτερο που μπορεί με τις διαθέσιμες ‘πηγές’ για να βελτιώσει την κατάστασή του. Από σήμερα και στο μέλλον… Είναι εύκολο να πέσεις σε κατάθλιψη και σωματικό λήθαργο. Αυτή η μάχη είναι πραγματική και συνεχής και αδιάκοπη, καθώς δεν υπάρχει γιατρειά για την ασθένεια αυτή. Όμως, δεν είναι θανατηφόρα. Υπάρχουν άνθρωποι που έχουν να αντιμετωπίσουν πολύ μεγαλύτερες προκλήσεις και πρέπει να δώσουν τις δικές τους μάχες. Όλοι πρέπει να έχουν το κουράγιο και την αποφασιστικότητα να μην εγκαταλείψουν την προσπάθεια, να προχωρήσουν μπροστά και να ζήσουν μια ζωή με τη μεγαλύτερη δυνατή ποιότητα. Ξεχάστε το ‘γιατί’ σε αυτή την περίπτωση. Δεν είναι ένα ερώτημα που μπορεί να απαντηθεί. Επικεντρωθείτε στο μετά», αναφέρει ο Μπλατ.\n«Πως το διορθώνουμε; Πάμε στην δουλειά. Κάνουμε ένα πλάνο. Δουλεύουμε σκληρά κάθε μέρα. Κρατάμε το κεφάλι μας ψηλά. Προσαρμοζόμαστε, διαφοροποιούμε και ψάχνουμε τρόπους να βελτιωθούμε ή να διατηρηθούμε. Επιμορφωνόμαστε. Βρίσκουμε ανθρώπους που μπορούμε να το μοιραστούμε και να μας βοηθήσουν. Είμαστε ανοικτοί και ειλικρινείς με τον εαυτό μας και με εκείνους που προσπαθούν να λάβουν γνώση. Δεν κρυβόμαστε, ούτε φεύγουμε ντροπιασμένοι από την αντίληψη της ευαισθησίας. Είμαι ευλογημένος με την στήριξη τόσων καλών και αγαπημένων ανθρώπων. Εκείνων που η συμπαράσταση και η βοήθεια με κάνουν να συνειδητοποιώ πως ακόμη και στις μέρες που δείχνω και λειτουργώ διαφορετικά, παραμένω ο ίδιος άνθρωπος. Εκείνων που δεν με αφήνουν να το ξεχάσω αυτό, ούτε όταν είμαι λίγο ‘πεσμένος’ ψυχολογικά ή αποκαρδιωμένος. Το να λυπάσαι τον εαυτό σου δεν σου προσφέρει τίποτα, αντιθέτως καλλιεργεί και ενθαρρύνει μια κατιούσα πορεία από την οποία είναι ακόμη πιο δύσκολο να ανέβεις.\nΟ σπουδαίος, Τζον Γούντεν, είπε κάποτε: ‘Τα πράγματα εξελίσσονται καλύτερα για τους ανθρώπους που κάνουν το καλύτερο όπως και να πάνε τα πράγματα’. Η κατάστασή μου δεν είναι… πικνίκ, αλλά πολλοί περνούν δυσκολότερα. Είναι ευθύνη μου να αποτελέσω παράδειγμα για όλους, να συνεχίσουν τη ζωή τους με τον καλύτερο δυνατό τρόπο και ποτέ, ποτέ, μα ποτέ να μην παραδίδονται ή να μην εγκαταλείπουν», λέει χαρακτηριστικά ο Μπλατ.\n« Σλόβαν – ΠΑΟΚ: Πάει για sold out το πρώτο ματς!\nΡέθυμνο: Ανακοίνωσε τη απόκτηση του Ραμόν Χάρις »


Μελισσοκομικοί χειρισμοί ανθοφορίες και ασθένειες της επόμενης περιόδου!\nΑρχική σελίδαΜελισσοκομικοί χειρισμοί ανθοφορίες και ασθένειες της επόμενης περιόδου!\nΆνοιξη με βροχοπτώσεις και χαμηλές θερμοκρασίες τον Μάρτιο και Μάιο,καλές καιρικές συνθήκες τον Απρίλιο και τον πρώτο μήνα του καλοκαιριού, τον Ιούνιο, διαμορφώνουν ένα σκηνικό στη μελισσοκομία μας με διαφορετικά πρόσωπα από περιοχή σε περιοχή, από την μεγάλη ικανοποίηση σε αρκετές περιοχές, έως την πλήρη απογοήτευση σε μεγάλα διαμερίσματα της χώρας μας.\nΗ περιοχή αυτή διακρίνεται για το ξηροθερμικό κλίμα της και οι βροχές της άνοιξης ευνοούνν τις διάφορες ανοιξιάτικες ανθοφορίες για την ανάπτυξη των μελισσιών, αλλά και την πραγματοποίηση τρυγητών, όπως του ανοιξιάτικου πεύκου τον Απρίλιο – Μάιο. Παρομοίως περιοχές που βασίζονται εν μέρει σε πρώιμες καλοκαιρινές ανθοφορίες , όπως το παλιούρι, τα αγριοτρίφυλλα και η σμυρνιά, ευνοούνται επίσης και αρκετοί μελισσοκόμοι πραγματοποιούν τρυγητούς .\nΠολλές μελισσοκομικές εκμεταλλεύσεις στηρίζονται στην παραγωγή μελιού από τις φυτείες βαμβακιού.\nΠρώτη ενέργεια των μελισσοκόμων είναι η επιλογή της τοποθεσίας μεταφοράς των μελισσιών. Στην περίπτωση του βαμβακιού οι εμπειρίες προηγουμένων ετών δεν είναι το μοναδικό κριτήριο. Χρειάζεται ο μελισσοκόμος να ενημερωθεί προηγουμένως για την πιθανότητα εφαρμογής εντομοκτόνων στην περιοχή.\nΟ οργανισμός βάμβακος με παγίδες που έχει τοποθετήσει στις διάφορες περιοχές, παρακολουθεί τους πληθυσμούς του πράσινου και ρόδινου σκουληκιού και ανάλογα συστήνει αποφυγή ή εφαρμογή των ραντισμάτων.\nΣτο βαμβάκι δεν χρησιμοποιούμε συνήθως διαφράγματα. Ο γόνος επεκτείνεται σημαντικά, είμαστε έτοιμοι για προσθήκη ορόφων ή φύλλων κηρήθρας εφ' όσον τα μελίσσια μας δεν έχουν συμπληρώσει τον δεύτερο όροφο. Μας ενδιαφέρει η επέκταση του γόνου, γιατί εκτός των άλλων αποτελεί και την ασφαλιστική δικλείδα για την περίπτωση (που δεν το εύχεται κανείς) της μαζικής απώλειας συλλεκτριών από τα ραντίσματα.\nΟι εκκολαπτόμενες μέλισσες αναπληρώνουν σ' ένα ποσοστό αυτές που χάθηκαν και έτσι οι συνέπειες για την συνέχιση εκμετάλλευσης του βαμβακιού ή συνεχόμενης άλλης πηγής (π.χ.πεύκο), δεν είναι καταστροφικές.\nΣε περιπτώσεις συνενώσεων μελισσιών στο βαμβάκι, ενδιαφερόμαστε αντίθετα, στο μπλοκάρισμα των πλαισίων με νέκταρ, πριν η μέλισσα επεκτείνει τη γέννα της σε πολλά πλαίσια. Σ’ αυτές τις περιπτώσεις έχουμε και αρκετό γόνο για τη συνέχεια, αλλά προπαντός πολλά πλαίσια με μέλι για τρύγο, απαλλαγμένα από γόνο. Επιτυχημένη συνένωση γίνεται με τη χρήση ούζου ή τσίπουρου με γλυκάνισο.\nΤα πλαίσια που τρυγιούνται πρέπει να είναι καλά γεμάτα και το μέλι σφραγισμένο, λόγω δε των υψηλών θερμοκρασιών που επικρατούν, οι χειρισμοί των πλαισίων στο τρύγο να είναι προσεκτικοί. Λίγες στροφές της "μηχανής" και 3 - 4 "γυρίσματα" των πλαισίων. Αν είναι δυνατόν αποφεύγουμε να τρυγούμε φρεσκοκτισμένα πλαίσια γιατί σπάζουν πολύ εύκολα.\nΤο νερό συνήθως δεν λείπει, αφού οι καλλιέργειες είναι ποτιστικές ως επί το πλείστον, ενώ η σκίαση των μελισσών είναι επιθυμητή, αλλά πολύ δύσκολα μπορεί κανείς να βρει σκιά στις πεδιάδες της Θεσσαλίας - Μακεδονίας, Στερεάς και Θράκης.\nB. ΕΚΜΕΤΑΛΛΕΥΣΗ ΘΥΜΑΡΙΟΥ\nΓια πολλές περιοχές της χώρας μας το θυμάρι είναι η μοναδική ανθοφορία, ιδιαίτερα πολλά νησιά του Αιγαίου τον υπόλοιπο χρόνο αντιμετωπίζουν ακόμη και πρόβλημα συντήρησης των μελισσιών. Γι' αρκετές άλλες περιοχές όπως της Κρήτης, της Ρόδου, της Αττικής και της Ανατολικής Πελοποννήσου χωρίς να είναι η μοναδική, είναι η κύρια ανθοφορία και βάση της μελισσοκομίας.\nΤο πρώιμο θυμάρι του Ιουνίου, όπου υπάρχει, πηγαίνει συνήθως καλά. Όμως ο κύριος όγκος της παραγωγής θυμαρίσιου μελιού βγαίνει τον Ιούλιο. Τα μελίσσια που δεν αδυνατίζουν από σμηνουργία ή μεγάλη προσβολή από Βαρρόα (δύο προβλήματα που παρουσιάζουν έξαρση τους προηγούμενους μήνες), βοηθούντος του ευνοϊκού καιριού, θα δουλέψουν καλά τον Ιούλιο. Αν μάλιστα ο μελισσοκόμος έχει έτοιμες κτισμένες κηρήθρες και δεν περιμένει στο θυμάρι να συμπληρώσει τον αριθμό που χρειάζονται τα μελίσσια του, τότε η παραγωγή εκλεκτού θυμαρίσιου μελιού θα είναι αυξημένη.\nΗ χρήση διαφραγμάτων βασίλισσας είναι σκόπιμη, έχει όμως κάποια μειονεκτήματα. Η συνολική συλλεγόμενη ποσότητα νέκταρος είναι μικρότερη, όμως τελικά το μέλι που περισσεύει από τα μελίσσια και μπορεί να τρυγηθεί, είναι περισσότερο. Ο περιορισμός της βασίλισσας στη " φωλιά " επιτρέπει την αποθήκευση μελιού στα πλαίσια των ορόφων που όσο " αδειάζουν " από γόνο, "γεμίζουν" από μέλια.\nΤον πρώτο λόγο όμως τον έχει ο καιρός. Υγρός και δροσερός καιρός τον Ιούλιο - Αύγουστο θα επιτρέψει στα μελίσσια να δουλέψουν το θυμάρι και στον μελισσοκόμο να δεί ν' ανταμείβονται οι κόποι και τα έξοδα και να δικαιώνονται οι προσδοκίες του.\nΕίναι της ίδιας περίπου εποχής άνθισης (γλυκάνισος από 15 Ιουνίου - 15 Ιουλίου, Ηλίανθος μέχρι τέλους Ιουλίου), το μέλι είναι ανοικτόχρωμο, κίτρινο στον ηλίανθο, σκουρότερο στον γλυκάνισο και δεν αναμιγνύεται εύκολα με άλλες κατηγορίες μελιού, έχουμε μεγάλη φθορά των συλλεκτριών μελισσών, οι οποίες γρήγορα χάνουν το τρίχωμά τους και μαυρίζουν.\nΗ φθορά των συλλεκτριών μελισσών είναι εντονότερη σε ξηρικές καλλιέργειες των ανωτέρω φυτών και για τον λόγο αυτό πρέπει ν' αποφεύγονται από τους μελισσοκόμους. Βροχές τον Μάιο και Ιούνιο ευνοούν τις ξηρικές καλλιέργειες, ανεξάρτητα όμως από την περίσσεια εδαφικής υγρασίας, η παραμονή των μελισσιών στον ηλίανθο ή στον γλυκάνισο πρέπει να είναι πολύ σύντομη. Μόλις είναι έτοιμα ορισμένα πλαίσια για τρύγο (στους ορόφους), τρυγούμε και μεταφέρουμε τα μελίσσια μας σε γυρεοφόρες ανθοφορίες.\nΤον Ιούλιο ανθίζει η λυγαριά (καναπίτσα), που κι' αυτή επιζητείται για την γύρη της. Επίσης τον Ιούλιο είναι ενδιαφέρουσες οι ανθοφορίες στις παραθαλάσσιες βαλτώδεις περιοχές (τσαϊρια) μεταξύ των οποίων τα χαλβάνια (σκιαδανθή) προσφέρουν νέκταρ και γύρη. Η παραμονή στους βάλτους, ευνοεί την εν συνεχεία μεταφορά των μελισσιών στο πεύκο.\nΤέλος δεν πρέπει να μας διαφεύγει ότι την εποχή αυτή σε υψόμετρα πάνω από 1000 μέτρα (Πίνδος - Ροδόπη κ.α) η άνοιξη συνεχίζεται και αρκετοί μελισσοκόμοι, ιδιαίτερα της Ηπείρου που δεν έχουν άλλες διεξόδους, μετακινούνται σ' αυτές τις περιοχές και το μέλι που παράγεται από τις μέντες, ρίγανες, θυμαράκια κ.α. πολλά φρύγανα, είναι εξαιρετικό.\nΕπιμέλεια κειμώνου: Δημήτρης Τσέλλιος


Σοβαρό τροχαίο στο Ματσούκι Αγρινίου με ανατροπή Ι.Χ σε χωράφι - Άγιο είχαν οι επιβάτες! - Sinidisi.gr\nΣΥΝΕΙΔΗΣΗ › Αιτωλοακαρνανια › Σοβαρό τροχαίο στο Ματσούκι Αγρινίου με ανατροπή Ι.Χ σε χωράφι – Άγιο είχαν οι επιβάτες!\nΣοβαρό τροχαίο στο Ματσούκι Αγρινίου με ανατροπή Ι.Χ σε χωράφι – Άγιο είχαν οι επιβάτες!\n02 Μαΐ 2016 18:42:11 EET\nΣοβαρό τροχαίο ατύχημα σημειώθηκε σήμερα λίγο μετά τις 16:00 το μεσημέρι στο ύψος του Ματσουκίου Αγρινίου. Πιο συγκεκριμένα κάτω από αδιευκρίνιστες μέχρι στιγμής συνθήκες, ο οδηγός έχασε τον έλεγχο του οχήματος το οποίο εξετράπη της πορείας του και στη συνέχεια ανετράπη σε χωράφι! Στο αυτοκίνητο επέβαιναν ακόμη ένας άνδρας καθώς και μία γυναίκα. Άμεσα στο σημείο έσπευσαν ισχυρές δυνάμεις της Τροχαίας Αγρινίου, της Πυροσβεστικής Υπηρεσίας με δύο οχήματα και έξι άνδρες καθώς και ασθενοφόρα του ΕΚΑΒ διότι υπήρχε πληροφορία ότι οι επιβαίνοντες είχαν εγκλωβιστεί στο όχημα.\nΤελικά δεν χρειάστηκε η συνδρομή της Π.Υ καθώς τα άτομα είχαν βγει από το αυτοκίνητο, ενώ για προληπτικούς περισσότερο λόγους διεκομίσθη στο νοσοκομείο Αγρινίου, η γυναίκα λόγω ενοχλήσεων στον αυχένα.\nΤα ακριβή αίτια του ατυχήματος διερευνά το Ανακριτικό Τμήμα της Τροχαίας Αγρινίου, ενώ αξίζει να σημειωθεί ότι εκείνη την ώρα σημειώνονταν έντονη βροχόπτωση στην περιοχή.\nΠορεία ΑγρίνιοΤροχαίο Αγρίνιο


GP Ιταλίας: Περίπατος Mercedes στην έδρα της Ferrari! | NewsAuto.gr\nNewsAuto.grFORMULA 1GP Ιταλίας: Περίπατος Mercedes στην έδρα της Ferrari!\nTo F1 Vlog του GP Ισπανίας… «πετάει»!\nΤαχύτερος ο Bottas στην 2η μέρα δοκιμών στη Βαρκελώνη\nΟι Χάμιλτον, Μπότας έκαναν άνετα το 1-2 καθώς τα κόκκινα μονοθέσια δεν ήταν ανταγωνιστικά σήμερα. Τρίτος ο Φέτελ, απογοητευτικός ο Ράικονεν.\nΓια τους τιφόζι η έδρα της Ferrari, ο ναός της Ταχύτητας η κατακόκκινη Μόντσα είναι ο αγώνας που περιμένουν όλη τη χρονιά. Ναι οι Mercedes έχουν ξανακερδίσει εκεί, ναι η Ferrari κέρδισε τελευταία φορά στην Ιταλία το 2010 με τον Αλόνσο από τότε έχουν περάσει 8 χρόνια. Όμως η σημερινή απογοητευτική εμφάνιση των κόκκινων δε χωνεύεται με τίποτα.\nΟ Χάμιλτον είχε πάρει χτες την pole υπό βροχή, διατήρησε την 1η θέση στην εκκίνηση και δεν απειλήθηκε σε κανένα σημείο του αγώνα. Πιο πίσω ο Οκόν πέρασε το Στρολ και ο Ράικονεν το Μπότας. Οι δυο Φινλανδοί ακούμπησαν στην έξοδο του πρώτου σικέιν τις πίσω τους ρόδες. Από τότε ο Ράικονεν ξεκίνησε να διαμαρτύρεται για αστάθεια στο πίσω μέρος. Αστάθεια όχι στο φρενάρισμα αλλά στην είσοδο της στροφής. Οι μηχανικοί της Ferrari του επισήμαναν ότι δεν έβλεπαν τίποτα στα δεδομένα. Ο Φινλανδός έχασε αμέσως την 4η θέση από το Μπότας ανάμεσα στην Ασκάρι και στην Παραμπόλικα, σ’ ένα σημείο που δύσκολα βλέπεις προσπέρασμα αν δεν κάνει λάθος ο προπορευόμενος στην έξοδο της Ασκάρι.\nΑπογοητευτικός ο Ράικονεν σήμερα…\nΜετά κάθισε να τον περάσει ο Φέτελ (σ.σ: η βασική του δουλειά στη Ferrari και ο λόγος που του ανανέωσαν το συμβόλαιο για το 2018) και του πήρε μισό αγώνα να βρεθεί μπροστά από τους Στρολ και Οκόν. Για την ακρίβεια βρέθηκε μπροστά από το Στρολ επειδή καθυστέρησαν οι μηχανικοί της Williams στα πιτ στη μοναδική αλλαγή ελαστικών για το νεαρό Καναδό. Τον Οκόν πάλεψε για αρκετή ώρα. Ο νεαρός Γάλλος ήταν αλάνθαστος έδειξε στον παγκόσμιο πρωταθλητή της Ferrari πως οδηγούν στη Μόντσα έστω και με υποδεέστερο μονοθέσιο. Εδώ αξίζει να τονίσουμε ότι η Force India έχει ένα σασί με χαμηλή αεροδυναμική απόδοση που πλεονεκτεί σε πίστες όπως το Μόντρεαλ και η Μόντσα.\nΟ Ράικονεν έχασε πολύ χρόνο πίσω από τον Οκόν, όμως ακόμη κι όταν τον πέρασεσυνέχισε να κινείται νωθρά. Αυτό είχε ως αποτέλεσμα ο Ρικιάρντο με τη Red Bull που εκκινούσε από τις τελευταίες θέσεις (16ος) να φτάσει και να περάσει το Ράικονεν. Ο Αυστραλός τερμάτισε 4ος κλέβοντας την παράσταση. Εκκίνησε με την μαλακή γόμα και έβαλε στο δεύτερο και τελευταίο μέρος του αγώνα την πολύ μαλακή. Ο Φερστάπεν με την άλλη Red Bull είχε μια επαφή με το Μάσα και κλατάρισμα αυτό οριοθέτησε τον αγώνα του. Τελικά πήρε τον ένα βαθμό της 10ης θέσης.\nΜεγάλη απογοήτευση για τους τιφόζι σήμερα…\nΤο πέσιμο της καρό σημαίας βρήκε τους ανθρώπους της Mercedes να πανηγυρίζουν έξαλλα για τη μεγάλη επιτυχία το 1-2 στην έδρα του αντιπάλου τους, της Ferrari. Ο Χάμιλτον πήρε κεφάλι στη βαθμολογία του πρωταθλήματος και πλέον προηγείται με 3 βαθμούς διαφορά έναντι του Φέτελ. Ο σημερινός αγώνας ήταν ίσως ο χειρότερος από τους 13 φετινούς για τη Ferrari. Όχι όσον αφορά στο τελικό αποτέλεσμα αλλά με βάση τη διαφορά δυναμικής σε σχέση με τη Mercedes. Από την άλλη βέβαια η Μόντσα έχει μοναδικές ρυθμίσεις για τα μονοθέσια, δε θα ξαναδούμε τέτοια διαφορά αυτό είναι σίγουρο. Μην ξεχνάτε εξάλλου ότι πριν 7 μέρες ο Φέτελ πίεσε ασφυκτικά το Χάμιλτον στο Βέλγιο ενώ ο Μπότας ήταν πίσω από Ρικιάρντο, Ράικονεν.\nO Χάμιλτον πήρε κεφάλι στη βαθμολογία με 3 βαθμούς διαφορά, με την 6η του φετινή νίκη. Ήταν η 4η νίκη του Βρετανού στη Μόντσα. Επίσης είναι η πρώτη φορά φέτος που ένας οδηγός κερδίζει σε δυο αγώνες συνεχόμενους. Ο Βρετανός ευχαρίστησε την ομάδα για την επιτυχία αυτή σήμερα. Ο Φέτελ από την πλευρά του ήταν απολογητικός: “Σήμερα οι Mercedes ήταν ταχύτερες. Όμως ξέρω ότι έχουμε ένα πολύ δυνατό μονοθέσιο και θα είμαστε πολύ δυνατοί στο φινάλε της σεζόν”.\nΣυνολικά η σημερινή τελική κατάταξη ήταν:\nΗ F1 φεύγει πλέον από την Ευρώπη και απομένουν 7 αγώνες ή 175 βαθμοί να μοιραστούν. Αρχής γενομένης από το GP Σιγκαπούρης στις 17/9 έναν αγώνα όπου θεωρητικά έχει πλεονέκτημα η Ferrari λόγω κοντού μεταξονίου. Οι κόκκινοι υπολείπονται 61 βαθμούς στο πρωτάθλημα κατασκευαστών, μια κατάσταση που πού δύσκολα αναστρέφεται καθότι μένουν να μοιραστούν 301 βαθμοί σε 7 αγώνες.


Cheesecake σοκολάτας – Χρυσές Συνταγές\n1 ½ φλ. (150 γρ.) αλεσµένα διπλά µπισκότα σοκολάτας, µε γέµιση σοκολάτα (Oreo για παράδειγµα), που θα βάλετε για ½ ώρα στο ψυγείο,\n4 κουταλιές λιωµένο, ανάλατο βούτυρο.\n750 γρ. τυρί κρέµα ξεπαγωµένο,\n250 γρ. σοκολάτα γάλακτος, παγωµένη και περασµένη από χοντρό τρίφτη (αν δεν είναι παγωµένη θα λιώσει στο τρίψιµο),\n2 γεµάτες κουταλιές κακάο σε σκόνη,\n½ φλ. σάουαρ κριµ (Sour Cream),\nκοσκινισµένο κακάο για πασπάλισµα (προαιρετικά).\nΑναµιγνύετε τα αλεσµένα µπισκότα µε το βούτυρο, αδειάζετε το µίγµα και καλύπτετε τον πάτο της φόρµας. Το συµπιέζετε µε τις παλάµες σας και βάζετε τη φόρµα στην κατάψυξη. Προθερµαίνετε τον φούρνο στους 180°C.\nΧτυπάτε µε το µίξερ το τυρί κρέµα µε τη ζάχαρη και τη σάουαρ κριµ, σε µέτρια ταχύτητα για 3 λεπτά για να γίνει αφράτο και προσθέτετε ένα-ένα τα αβγά, συνεχίζοντας το χτύπηµα και περιµένοντας να ενσωµατωθεί το ένα πριν βάλετε άλλο. Ανακατεύετε µέσα το κακάο, το αλεύρι και τη βανίλια. Ύστερα, ανακατεύετε µέσα την τριµµένη σοκολάτα.\nΑδειάζετε το µίγµα πάνω στην κατεψυγµένη κρούστα και ψήνετε το Τσιζκέικ στο φούρνο για 45-55 λεπτά ή µέχρι που να ροδίσει ελαφρά η επιφάνειά του αλλά το κέντρο του να µην έχει πήξει ακόµα εντελώς.\nΤο βγάζετε από το φούρνο, βάζετε τη φόρµα πάνω σε σχάρα και την αφήνετε να κρυώσει για 2 ώρες. Ύστερα, την καλύπτετε µε πλαστική µεµβράνη και τη βάζετε στο ψυγείο για µίνιµουµ 6 ώρες πριν ξεφορµάρετε το Τσιζκέικ. Αν θέλετε, το σερβίρετε πασπαλισµένο µε κοσκινισµένο κακάο.


Γιογκα Το Αλφα Και Το Ωμεγα Τομος Γ - Φιλοσοφια (BKS.0337062)\nΑρχική > Βιβλία > Φιλοσοφία > ΓΙΟΓΚΑ ΤΟ ΑΛΦΑ ΚΑΙ ΤΟ ΩΜΕΓΑ ΤΟΜΟΣ Γ\nΓΙΟΓΚΑ ΤΟ ΑΛΦΑ ΚΑΙ ΤΟ ΩΜΕΓΑ ΤΟΜΟΣ Γ\nΓΙΟΓΚΑ ΤΟ ΑΛΦΑ ΚΑΙ ΤΟ ΩΜΕΓΑ ΤΟΜΟΣ Γ (BKS.0337062)\nΓΙΟΓΚΑ ΤΟ ΑΛΦΑ ΚΑΙ ΤΟ ΩΜΕΓΑ ΤΟΜΟΣ Γ BKS.0337062 BKS.0337062 OSHO OSHO ΦΙΛΟΣΟΦΙΑ Κατηγορία: ΦΙΛΟΣΟΦΙΑ •OSHO στην κατηγορία ΦΙΛΟΣΟΦΙΑ ISBN: 978-960-6726-08-8 Συγγραφέας: OSHO Εκδοτικός οίκος: ΡΕΜΠΕΛ Μετάφραση: ΣΑΙΣΑΝΑ ΛΙΝΑ Σελίδες: 460 Διαστάσεις: 14Χ20 Ημερομηνία Έκδοσης: Ιούλιος 2008 Η γιόγκα είναι καθαρή επιστήμη και ο Πατάντζαλι είναι ο θεμελιωτής της. Η γιόγκα μιλάει για το βίωμα, όπως η επιστήμη μιλάει για το πείραμα. Το πείραμα και το βίωμα είναι ίδιο πράγμα. Οι διαστάσεις τους είναι διαφορετικές. Το πείραμα είναι κάτι που μπορείς να κάνεις απ' έξω. Το βίωμα είναι κάτι που μπορείς να κάνεις μέσα σου. Το βίωμα είναι ένα εσωτερικό πείραμα. Η γιόγκα είναι υπαρξιακή, είναι βιωματική, είναι εμπειρική. Δεν χρειάζεται καμία πεποίθηση, μόνο θάρρος για να τη βιώσεις. ΓΙΟΓΚΑ ΤΟ ΑΛΦΑ ΚΑΙ ΤΟ ΩΜΕΓΑ ΤΟΜΟΣ Γ


MarketNews | ΤΑΙΠΕΔ: Τί απαντά στα περί υπέρογκων αμοιβών του προέδρου Στ. Σταυρίδη\nΗ κινηματογραφική εβδομάδα μόλις ξεκίνησε με καινούριο Tim Burton ΤΑΙΠΕΔ: Τί απαντά στα περί υπέρογκων αμοιβών του προέδρου Στ. Σταυρίδη MarketNews\nΤα περί υπέρογκων αμοιβών του προέδρου του ΤΑΙΠΕΔ, Στέλιου Σταυρίδη, διέψευσε με επίσημη ανακοίνωσή του το Ταμείο, κάνοντας λόγο για «ασύστολα επαναλαμβανόμενες δηλώσεις ακραίου και ανεύθυνου λαϊκισμού».\nΣυγκεκριμένα όπως υπογραμμίζεται, οι συνολικές μηνιαίες καθαρές αμοιβές του κ. Σταυρίδη είναι 2.940 ευρώ (δηλαδή 35.280 ευρώ ετησίως), παρ όλο που σύμφωνα με τον ιδρυτικό νόμο, αλλά και το καταστατικό του ΤΑΙΠΕΔ, θα έπρεπε να είναι διπλάσιες.\nΕπίσης διευκρινίζεται ότι το ΤΑΙΠΕΔ δεν επιβαρύνεται καθόλου με ασφαλιστικές εισφορές για τον πρόεδρο του.


Πότε ξεκινά η διάθεσή του πετρελαίου θέρμανσης; - Αγορά - cretadrive.gr\nΑρχική » Business » Αγορά » Πότε ξεκινά η διάθεσή του πετρελαίου θέρμανσης;\nΠότε ξεκινά η διάθεσή του πετρελαίου θέρμανσης; Πότε ξεκινάει η διάθεση του πετρελαίου θέρμανσης; Ποια είναι τα σενάρια για το επίδομα θέρμανσης;\nΣε λιγότερο από δεκαπέντε μέρες αρχίζει η διάθεση πετρελαίου θέρμανσης και οι εκτιμήσεις στην αγορά θέλουν την τιμή διάθεσής του να είναι μειωμένη περί τα δέκα λεπτά σε σχέση με πέρσι. Το στοίχημα για πολλούς είναι πού θα διαμορφωθεί το επίδομα θέρμανσης και ποιοι θα επωφεληθούν από τις επερχόμενες αλλαγές.\nΣύμφωνα με πληροφορίες, δύο είναι τα σενάρια που έχει βάλει στο τραπέζι της συζήτησης το υπουργείο Οικονομικών για την νέα χειμερινή περίοδο καθώς η διάθεση του πετρελαίου θέρμανσης ξεκινά στις 15 Οκτωβρίου.\nΕνώ το δεύτερο σενάριο προβλέπει αύξηση του βασικού ποσού του επιδόματος κατά 25%. Από τα 0,16 στα 0,20 ευρώ ανά λίτρο.\nΔείτε το σχετικό: Τιμές Καυσίμων – ΠΟΠΕΚ\nPrevious PostΝέα ρύθμιση για χρέη στη ΔΕΗ\nNext PostΠιο ακριβό φέτος το πετρέλαιο θέρμανσης\nακριβότερο το πετρέλαιο θέρμανσης, αλλαγές στο επίδομα θέρμανσης, αλλαγές στο επίδομα πετρελαίου θέρμανσης, αύξηση στις τιμές πετρελαίου θέρμανσης, διάθεση πετρελαίου θέρμανσης, ειδήσεις Ελλάδα, επίδομα θέρμανσης, επίδομα πετρελαίου θέρμανσης, νέα χειμερινή περίοδο, νέο επίδομα πετρελαίου θέρμανσης, οικονομικά νέα, πετρέλαιο θέρμανσης, τιμές για πετρέλαιο θέρμανσης, τιμές διάθεσης πετρελαίου θέρμανσης, τιμές πετρελαίου θέρμανσης, τιμή ανά λίτρο του πετρελαίου θέρμανσης, υπουργείο Οικονομικών


Δάσκαλε που δίδασκες και νόμο δεν εκράτεις… | i247 News Greece\nΑρχική ΕΛΛΑΔΑ Δάσκαλε που δίδασκες και νόμο δεν εκράτεις…\nΗ παραπάνω φράση αποδίδεται στον Μέγα Αλέξανδρο προς τον καθηγητή του φιλόσοφο Αριστοτέλη και λέγεται ενίοτε για κάποιον που παραβιάζει ο ίδιος τις αρχές του. Δηλαδή, που τα λόγια του με τις πράξεις του παρουσιάζουν μια ανακολουθία. Που άλλα λέει κι άλλα κάνει!\nΩστόσο, πηγαίνει γάντι η παραπάνω φράση και για τον Πρωθυπουργό Κυριάκο Μητσοτάκη!\nΑφού όπως μας αναφέρει – ενημερώνει το διαδικτυακό πόρταλ www.zarpanews.gr:\n«Η εν λόγω φωτογραφία φέρεται να είναι τραβηγμένη στις 29 Νοεμβρίου στην Πάρνηθα, την ημέρα δηλαδή που ανακοινώθηκε ότι άλλοι 98 άνθρωποι έχασαν τη ζωή τους από κορωνοϊό. Όπως φαίνεται στη φωτογραφία, ο πρωθυπουργός κατά τη βόλτα του με ποδήλατο, συνάντησε ομάδα ατόμων που έκανε MotoCross και βγήκαν όλοι μαζί φωτογραφία αγκαλιά και χωρίς φυσικά κανένα μέτρο.\nΌπως είναι φυσικό, η φωτογραφία έχει προκαλέσει αλγεινές εντυπώσεις, ενώ τα Social Media “βράζουν”, με άκρως επικριτικά σχόλια για τον πρωθυπουργό. Πάντως, μέχρι την ώρα που γράφονται αυτές οι γραμμές το Μέγαρο Μαξίμου και η ΝΔ διατηρούν σιγή ιχθύος.\n“Περιμένουμε μία επίσημη διάψευση ότι η φωτογραφία δεν είναι αληθινή”, τονίζει από την πλευρά του ο ΣΥΡΙΖΑ, διά του αναπληρωτή εκπρόσωπου Τύπου του, Αλέξανδρου Νικολαΐδη.\n“Επειδή δεν θέλουμε να πιστέψουμε ότι την ημέρα που χάθηκαν ακόμη 100 συνάνθρωποί μας, ο κ. Μητσοτάκης έσπαγε το lockdown μαζί με τουλάχιστον ακόμα έξι άτομα χωρίς να τηρεί τα απαραίτητα μέτρα προστασίας, όπως όλοι οι πολίτες, περιμένουμε μία επίσημη διάψευση ότι η φωτογραφία δεν είναι αληθινή”, σχολιάζει ο κ. Νικολαΐδης.»!\nΣυνεχίζοντας το διαδικτυακό πόρταλ www.zarpanews.gr:\n«Την ώρα που οι πολίτες της χώρας βρίσκονται σε περιορισμό, ο Πρωθυπουργός κάνοντας χρήση του αξιώματός του βρέθηκε στην Πάρνηθα με την σύζυγό του η οποία μάλιστα χρησιμοποίησε την μοτοσικλέτα μέλους της ομάδας και έκανε και η ίδια… MotoCross.»!\nFw: Δάσκαλε που δίδασκες και νόμο δεν εκράτεις.\nΑνδρέας Σταματόπουλος, PhDc, MA History\nΑρχισυντάκτης Βεργίνα Τηλεόραση\nFrom: Παναγιώτης Αποστόλου egerssi@otenet.gr\nTo: ‘Andreas Stamatopoulos’ anstamatopoulos@yahoo.gr\nSent: Sunday, 6 December 2020, 12:52:11 EET\nSubject: Δάσκαλε που δίδασκες και νόμο δεν εκράτεις.\nΚαλή Κυριακή κύριε Σταματόπουλε…\nΒέβαια και δεν μας κάλυψε η απάντηση του κυβερνητικού εκπροσώπου Στέλιου Πέτσα, στον φιλικό της ΝΔ τηλεοπτικό σταθμό ΣΚΑΪ, σχετικά με τον θόρυβο που έχει προκληθεί με τις φωτογραφίες του πρωθυπουργού με ποδηλάτες στην Πάρνηθα! Δεν είναι ποτέ δυνατόν, να μας καλύπτει η απάντηση, πως ο πρωθυπουργός κατηγορείται “γιατί είναι ανθρώπινος”; Προσθέτοντας ότι, δεν θα αρνηθεί να μιλήσει ή να φωτογραφηθεί με κάποιον!\nΕμείς να ερωτήσουμε τον κύριο κυβερνητικό εκπρόσωπο!\nΑφού ο πρωθυπουργός θέλει να είναι ανθρώπινος παραβιάζοντας τα υγειονομικά μέτρα κατά του κορωνοϊού και μη υφιστάμενος τις κατά νόμο κυρώσεις, γιατί στους δύσμοιρους πολίτες επιβάλλονται οικονομικά πρόστιμα για παρόμοια αδικήματα; Γιατί η κυβέρνηση μας έχει στερήσει το δικαίωμα της κοινωνικότητας, αντίστοιχης του πρωθυπουργού, που όμως σε μας η αστυνομία με το μπλοκάκι στο χέρι μας επιβάλει την παράβαση του νόμου;\nΑλήθεια, η βεβαίωση κατ΄ εξαίρεση μετακίνησης πολιτών, που ευλαβικά συμπληρώνει ο κάθε πολίτης προκειμένου να καλύπτει τις καθημερινές ανάγκες του εν μέσω του εγκλεισμού του λόγω κορωνοϊού, συμπληρώθηκε από το πρωθυπουργικό ζεύγος. Γιατί όπως γνωρίζει ο κάθε Έλλην πολίτης, κανένας από τους έξη (6) λόγους μετακίνησης πολιτών δεν καλύπτει άσκηση MotoCross και ποδηλάτου στην Πάρνηθα!\nΑπό τη στιγμή μάλιστα, που αντίθετα από άλλες χώρες της Ευρώπης, η Γενική Γραμματεία Αθλητισμού “θανάτωσε” τον αθλητισμό στην Πατρίδα μας. Διαλύοντας αθλητικά σωματεία, επαγγελματικά και ερασιτεχνικά, που αντίθετα με το πρωθυπουργικό ζεύγος, τηρούσαν αυστηρά τα υγειονομικά μέτρα στους αθλητικούς χώρους!!\nΠροηγούμενο άρθροΑπαιτείται σοβαρότητα | Βεργίνα News\nΕπόμενο άρθροΥποχρεωτικός ή όχι ο εμβολιασμός για τον κορονοϊό – Τι προβλέπει ο νόμος\nΣτη Σκωτία σήμερα ο Μπόρις Τζόνσον για να ανακόψει τη στήριξη σε νέο δημοψήφισμα\nΜε επιχείρημα, μεταξύ άλλων, πως η πανδημία της COVID-19 έχει δείξει τα πλεονεκτήματα του να μένει κανείς ενωμένος, ο Βρετανός πρωθυπουργός Μπόρις Τζόνσον μεταβαίνει...\nΣτη Βουλή η διάταξη για τα voucher των 200 ευρώ για την αγορά laptop...\nΜε το άρθρο 42 του νομοσχεδίου «Διενέργεια Γενικών Απογραφών έτους 2021 από την Ελληνική Στατιστική Αρχή,...\nΕΛΛΑΔΑ i247 - 28 Ιανουαρίου, 2021 0\nΣτη Σκωτία σήμερα ο Μπόρις Τζόνσον για να ανακόψει τη στήριξη...\nΣτη Βουλή η διάταξη για τα voucher των 200 ευρώ για...


Έγραψε ιστορία ο δεύτερος Αγώνας Ιστορικής Μνήμης Νέας Σμύρνης\nΠερισσότεροι από 5.500 δρομείς και σχεδόν 20 χιλιάδες επισκέπτες έδωσαν δυναμικό «παρών»\nΜε απόλυτη επιτυχία πραγματοποιήθηκε ο 2ος Αγώνας Ιστορικής Μνήμης στη Νέα Σμύρνη. Περισσότεροι από 5.500 δρομείς και σχεδόν 20 χιλιάδες επισκέπτες έδωσαν δυναμικό «παρών» στον αγώνα, επιβεβαιώνοντας ότι πρόκειται για τη μεγαλύτερη δρομική διοργάνωση μετά τον Αυθεντικό Μαραθώνιο και τον Ημιμαραθώνιο της Αθήνας.\nΣτις γυναίκες πρώτη ήρθε η Ζωή- Ανίτα Ανδρικοπούλου με χρόνο 19:47. Μόλις τερμάτισε μας είπε: «Ήταν μια πολύ ωραία διαδρομή και ήταν σημαντικό ότι μας έδινε παλμό ο κόσμος στον δρόμο, αλλά και οι μπάντες με τη μουσική. Επόμενος στόχος μου είναι το Βαλκανικό Πρωτάθλημα Ανωμάλου Δρόμου». Τη δεύτερη θέση κατέλαβε η Μυρτώ Κοκαλιάρη με χρόνο 20:12. «Είναι ένας ωραίος αγώνας με πολλούς συμβολισμούς. Χάρηκα τη συμμετοχή μου και είμαι ικανοποιημένη από την επίδοση μου». Τρίτη τερμάτισε η Πηνελόπη Νίκα με 10:49, η οποία δήλωσε ευχαριστημένη από τον χρόνο της δεδομένου ότι είχε να αγωνιστεί τρία χρόνια.


Κάνει αντιπολίτευση στον εαυτό του – ΙΑΤΡΟΙ\nΠΑΣΟΚ εναντίον… ΠΑΣΟΚ και συγκυβέρνησης! Ετριβαν τα μάτια τους οι παρευρισκόμενοι στο 13ο συνέδριο Healthworld του Ελληνοαμερικανικού Επιμελητηρίου, όταν άκουσαν τον αναπληρωτή υπουργό Υγείας Λεωνίδα Γρηγοράκο να κάνει αντιπολίτευση στον ίδιο του τον… εαυτό, αλλά και στο κόμμα του, που επί σειρά ετών «έτρεχε» το ΕΣΥ.\nΚαι η αντιπολίτευση στο… ΠΑΣΟΚ και τη συγκυβέρνηση συνεχίστηκε: «Κάνουμε τον ΕΟΠΥΥ 30 χρόνια μετά. Μέσα στη βαθιά κρίση. Κάναμε 7 περιφερειακά νοσοκομεία. Κάναμε νοσοκομεία που ίσως δεν χρειάζονταν».\nΕτσι το κλίμα εντάθηκε μάλλον περισσότερο στις σχέσεις των δύο ανδρών, οι οποίοι έχουν ούτως ή άλλως… τυπική συνεργασία. Πάντως στο μέγαρο Μαξίμου ο προβληματισμός εστιαζόταν στο γεγονός αν ο Ευάγγελος Βενιζέλος ήταν ενημερωμένος για τις τοποθετήσεις Γρηγοράκου, δεδομένου άλλωστε και του χαμηλού δημοσκοπικού προφίλ τόσο του ίδιου όσο και του ΠΑΣΟΚ.\nΣτο μεταξύ όμως -κι ενώ το ΠΑΣΟΚ κάνει εσωτερική αντιπολίτευση- οι Ελληνες ασθενείς στενάζουν χωρίς λεφτά και γιατρούς, κάνοντας ακόμη και αυτοδιάγνωση. Ερευνα της Εθνικής Σχολής Δημόσιας Υγείας (ΕΣΔΥ) έδειξε πως οι μισοί Ελληνες όχι μόνο δεν πάνε στο γιατρό, αλλά κάνουν το… γιατρό εξαιτίας έλλειψης ρευστού.


Τοροσίδης: «Ο Ολυμπιακός είναι το σπίτι μου» - Ποδόσφαιρο - Super League - Ολυμπιακός | sport-fm.gr: ΣΠΟΡ FM 94.6\nΤρίτη, 18 Ιουνίου 2019, 09:46\nΟ Βασίλης Τοροσίδης μίλησε σε ιταλικά Μέσα για την επιστροφή του στον Ολυμπιακό και παράλληλα αποθέωσε τον Κώστα Μανουλά.\nΤελευταία ενημέρωση 15/02/2019, 22:58\nΓια την επιστροφή του στον Ολυμπιακό μίλησε σε ιταλικά Μέσα ο Βασίλης Τοροσίδης, με τον έμπειρο μπακ να αναφέρει πως γύρισε σπίτι του, ενώ παράλληλα αποθέωσε και τον Κώστα Μανωλά για την παρουσία του στη Ρόμα.\nΓια τον Μανωλά και για το ότι έχει γίνει ηγέτης στη Ρόμα: «Ο Κώστας πάντα ήταν δυνατός. Από τότε που έπαιζε στον Ολυμπιακό και στην Εθνική ομάδα. Είναι ένας από τους καλύτερος αμυντικούς. Αρκετά συχνά μιλάμε ο ένας με τον άλλο, τουλάχιστον τρεις φορές την εβδομάδα και είμαι χαρούμενος που είναι ένας σημαντικός παίκτης για τη Ρόμα».\nΓια την παρουσία του στον Ολυμπιακό και το τι συνάντησε με την επιστροφή του: «Μου φαίνεται πως όλα είναι όπως πριν φύγω. Αυτό είναι το σπίτι μου. Είναι μια σημαντική ομάδα και κάθε χρόνο παίζει για να κερδίσει το ελληνικό πρωτάθλημα. Στην Ευρώπη νικήσαμε τη Μίλαν και την αποκλείσαμε από το Europa League μετά από ένα όμορφο παιχνίδι.


Δρομολόγια με Πλοίο από Kurihama προς Τόκιο - Πλοία από Kurihama προς Τόκιο\nΟι τιμές μπορεί να αυξηθούν για το δρομολόγιο Kurihama - Τόκιο (Takeshiba) όσο πλησιάζει η ώρα της αναχώρησης\nΑπό Kurihama προς Τόκιο\nΗ γραμμή Kurihama Τόκιο συνδέει Ιαπωνία με Ιαπωνία. Αυτή τη στιγμή υπάρχει μόνο 1 ακτοπλοϊκή εταιρεία για αυτή την γραμμή και λειτουργεί υπηρεσίες, η Tokai Kisen. Η διέλευση λειτουργεί μέχρι και 2 φορές για κάθε εβδομάδα με διάρκεια περίπου 1 ώρα.\nKurihama Τόκιο εν πλω η διάρκεια και η συχνότητα μπορεί από εποχή σε εποχή να αλλάξει, για αυτόν το λόγο θα σας συμβουλεύαμε να ελέγξετε σε ζωντανή σύνδεση όλες τις πληροφορίες για την ημερομηνία του ταξιδιού σας.\nKurihama - Τόκιο Ακτοπλοϊκές Εταιρείες\nΜέσος Όρος Τιμών Kurihama Τόκιο\nLocation: Τόκιο (Takeshiba), Από Kurihama προς Τόκιο


Μπορεί και τη νίκη η ΑΕΚ, με το Under στο Τελ Αβίβ – Livefootball\nΑνοίγει η αυλαία της τελευταίας αγωνιστικής της φάσης των ομίλων του Γιουρόπα Λιγκ. Στο «Ερντ Χάπελ» η Αούστρια Βιέννης υποδέχεται την ΑΕΚ, με την Ένωση να παίζει για δύο αποτελέσματα, προκειμένου να περάσει στην επόμενη φάση της διοργάνωσης. Επίσης σήμερα υπάρχει δράση και στην 11η αγωνιστική της Euroleague με τη διεξαγωγή πέντε αναμετρήσεων. Πάμε να δούμε τις σημερινές προτάσεις του Betarades.gr.\nΞεκινάμε τις προτάσεις στοιχήματος με την αναμέτρηση Αούστρια Βιέννης – ΑΕΚ, όπου επιλέγουμε το 2 DNB σε απόδοση 1.80. Η Αούστρια παίζει μόνο για τη νίκη σήμερα, υπάρχει ενθουσιασμός στις τάξεις της ομάδας και γενικότερα πίστη, ότι μπορεί να καταφέρει να προκριθεί στην επόμενη φάση. Ωστόσο, οι τελευταίες επιδόσεις της είναι κάκιστες, δεν βρίσκεται σε καλή αγωνιστική κατάσταση και δέχεται με μεγάλη ευκολία γκολ. Απ’ την άλλη, η ΑΕΚ παίζει για δύο αποτελέσματα, αφού ακόμη και η ισοπαλία την στέλνει στους «32» της διοργάνωσης. Η Ένωση παρά τα πολλά προβλήματα απουσιών που αντιμετωπίζει, παίζει καλό ποδόσφαιρο σε Ελλάδα (πρωτοπόρος της Superleague) και Ευρώπη, όπου είναι αήττητη στη φάση των ομίλων (1-4-0). Οι Αυστριακοί κάποια στιγμή θα πάρουν ρίσκα, η ΑΕΚ μπορεί να εκμεταλλευτεί καταστάσεις και να αποδράσει ακόμη και με το «διπλό» από την Αυστρία,ποντάρουμε στο 2 DNB.\nΠάμε στο Ντιναμό Κιέβου – Παρτιζάν, όπου επιλέγουμε το Over 2.5 σε απόδοση 1.85. Αμφότερες οι ομάδες έχουν περάσει στην επόμενη φάση, το μόνο που απομένει είναι ποια θα κατακτήσει την πρώτη θέση του ομίλου, με τη Ντιναμό να έχει το πάνω χέρι. Οι Ουκρανοί βρίσκονται σε σούπερ αγωνιστική κατάσταση, έρχονται από τέσσερις σερί νίκες στο πρωτάθλημα της Ουκρανίας και παραμένουν στο -4 απ’ την πρωτοπόρο Σαχτάρ, έχοντας παιχνίδι λιγότερο ωστόσο. Στη φάση των ομίλων απέδειξαν πως διαθέτουν την καλύτερη ομάδα από τις υπόλοιπες τρεις και δίκαια έχουν προβάδισμα για την πρώτη θέση, καθώς βολεύονται και με την ισοπαλία απόψε. Απ’ την άλλη, η Παρτιζάν πήρε τον «τελικό» με την Γιουνγκ Μπόις την περασμένη αγωνιστική των ομίλων (2-1), πέρασε στην επόμενη φάση και πηγαίνει στην Ουκρανία με στόχο να «κλέψει» την «πρωτιά». Στη σέρβική λίγκα έρχεται από στραβοπάτημα 1-1 με τη Βοϊβοντίνα εντός έδρας, αποτέλεσμα που την άφησε έξι πόντους πίσω από τον μεγάλο αντίπαλο Ερυθρό Αστέρα. Αναμένουμε ανοικτό παιχνίδι, επιλέγουμε Over 2.5.\nΣυνεχίζουμε με το Ζόρια – Αθλέτικ Μπιλμπάο, όπου επιλέγουμε 1Χ Δ.Ε σε απόδοση 2.08. Μεγάλο παιχνίδι στο Λβιβ, οι δύο ομάδες μάχονται για την πρόκριση στην επόμενη φάση, η Ζόρια προκρίνεται μόνο με νίκη, ενώ απ’ την άλλη η Μπιλμπάο περνάει στους «32» και με ισοπαλία. Οι Ουκρανοί διατηρούν αήττητο δέκα αγώνων στην ουκρανική λίγκα (3-7-0) και βρίσκεται οριακά στις θέσεις που οδηγούν στα πλέι οφ για την ανάδειξη του Πρωταθλητή. Στο Γιουρόπα έρχονται από δύο σερί ήττες, στο πιο πρόσφατο δεν έπεισαν και ηττήθηκαν 2-0 από την Έστερσουντ στη Σουηδία. Απ’ την άλλη, η Μπιλμπάο έδειξε να ξεπέρασε το σοκ του αποκλεισμού από τη Φορμεντέρα στο Κύπελλο, κρατώντας στο 0-0 τη Ρεάλ Μαδρίτης εντός έδρας. Στο Γιουρόπα Λιγκ κρατάει την τύχη στα χέρια της όσον αφορά την πρόκριση, την περασμένη αγωνιστική επικράτησε 3-2 της Χέρτα στην Ισπανία, παρότι βρέθηκε δύο φορές πίσω στο σκορ. Η Ζόρια έδειξε καλά στοιχεία στους ομίλους και όποτε παίζει με μεγάλους αντιπάλους αποδίδει καλύτερα, κρατάμε το 1Χ.\nΠροχωράμε με το Αρμάνι Μιλάνο – Κίμκι, όπου κρατάμε τη νίκη των γηπεδούχων σε απόδοση 1.83. Πρόκειται για αναμέτρηση στο πλαίσιο της 11ης αγωνιστικής της Euroleague. Η Αρμάνι Μιλάνο μετά τις ήττες από Ολυμπιακό (85-86) και Ανατολού Εφές (73-68) πήρε μεγάλο «διπλό» στην έδρα της Ρέτζιο Εμίλια (71-72), απέκτησε ξανά ψυχολογία και σήμερα ευελπιστεί να κάνει μια νέα αρχή με νίκη κόντρα στην Κίμκι. Οι Ρώσοι από την πλευρά τους, έβαλαν τέλος στο αρνητικό σερί τριών ηττών στη διοργάνωση με τη νίκη που πέτυχαν επί της Μπάμπεργκ (82-73), το Σάββατο ωστόσο ηττήθηκαν από την Ούνιξ Καζάν (80-79), ενώ εκτός έδρας αντιμετωπίζουν σοβαρά προβλήματα (μια νίκη και τρεις ήττες). Επιλέγουμε απλή νίκη της Αρμάνι σε απόδοση 1.83.\nΟλοκληρώνουμε τις προτάσεις μας με το Μακάμπι Τελ – Αβίβ – Βαλένθια, όπου επιλέγουμε το Under 157 σε απόδοση 1.90. Η Μακάμπι Τελ Αβίβ εκμεταλλεύτηκε την περασμένη αγωνιστική την έδρα της, επικράτησε 81-74 της Ζαλγκίρις, επιστρέφοντας στις νίκες μετά τη βαριά ήττα από την Μπαρτσελόνα (89-67). Απ’ την άλλη, η Βαλένθια βρίσκεται στη χειρότερη της φάση, έρχεται από έξι διαδοχικές ήττες στην Euroleague, έχει περιοριστεί στις χαμηλές θέσεις της κατάταξης, σήμερα θα είναι περισσότερο προσεκτική, προκειμένου να αποφύγει νέα ήττα. Δε θεωρούμε ότι θα πάει ψηλά το σκορ, κρατάμε το Under 157 σε απόδοση 1.90.\nΟι προτάσεις στοιχήματος από το Betarades.gr για τα παιχνίδια της Πέμπτης στο ποδόσφαιρο!\nΟι προτάσεις στοιχήματος από το Betarades.gr για τα παιχνίδια της Τετάτρτης στο ποδόσφαιρο!\nΟι προτάσεις στοιχήματος από το Betarades.gr για τα παιχνίδια της Τρίτης στο ποδόσφαιρο!\nΟι προτάσεις στοιχήματος από το Betarades.gr για τα παιχνίδια της Δευτέρας σε ποδόσφαιρο και μπάσκετ!\nhttp://livefootball.gr/wp-content/uploads/2017/11/Oi_protaseis_tis_imeras-320x177.jpg 177 320 Live Football https://livefootball.gr/wp-content/uploads/2017/12/logo-300x138.png Live Football2017-12-07 12:17:042017-12-07 12:17:04Μπορεί και τη νίκη η ΑΕΚ, με το Under στο Τελ Αβίβ\n"Μάχη" στην επικίνδυνη ζώνη της La Liga\nΕπίσημος στοιχηματικός συνεργάτης της Αϊντχόφεν η Wellbet\nΤζίροι και Πτώση Αποδόσεων στα παιχνίδια της Κυριακής (10/12)\nΚουρουμπλής: Τον Μάρτιο η ακτοπλοϊκή σύνδεση... Συλλυπητήρια ανακοίνωση για τον Ντουνιά


Η πιο γλυκιά πρόταση γάμου που έχετε δει! (βίντεο) - Mothersblog.gr\nΗ πιο γλυκιά πρόταση γάμου που έχετε δει! (βίντεο)\nΌταν η Triston Lowery 18 ετών, έφερε στον κόσμο το υγιέστατο κοριτσάκι της, ήταν σίγουρη ότι επρόκειτο για την πιο ευτυχισμένη μέρα της ζωής της. Σίγουρα δε φανταζόταν τη συνέχεια...\nΟ σύντροφός της, ο Michael Miles 19 ετών, αποφάσισε να ολοκληρώσει την ευτυχία τους, κάνοντάς τη πρόταση γάμου την ώρα που έφεραν την νεογέννητη κόρη τους στο δωμάτιο του νοσοκομείου. Το μωρό φορούσε ένα φορμάκι που έγραφε: «Θα παντρευτείς το μπαμπά μου;»\nΗ Lowery δεν πίστευε στα μάτια της κοιτάζοντας μία το μωρό και μία τον μπαμπά, και πραγματικά έμεινε άφωνη όταν ο σύντροφος της, τη ζήτησε σε γάμο προσφέροντας της το δαχτυλίδι ων αρραβώνων.\nΤο νεαρό ζευγάρι δε σχεδίαζε να παντρευτεί άμεσα, όχι τουλάχιστον μέχρι να τελειώσει η Lowery τη σχολή νοσοκόμων. Όπως όμως δήλωσε ο πανευτυχής μπαμπάς περίμενε πρώτα να γεννηθεί η κόρη τους και μετά να παντρευτούν.\nΤο βίντεο ανέβασε στο Facebook η μητέρα του Miles με τη λεζάντα «The sweetest proposal EVER!!! ", αποσπώντας χιλιάδες like, ενώ έχει προβληθεί πάνω από 3,5 εκατομμύρια φορές.\n«Λαμβάνοντας υπόψη ότι ζω σε μια μικρή πόλη του Μισισίπι– 314 άτομα,- δεν περίμενα ποτέ ότι το βίντεο θα είχε τέτοια απήχηση. Από τη στιγμή που έφυγα από το νοσοκομείο σχεδόν όλο το νότιο Μισισίπι το είχε δει. Ηταν σοκαριστικό", είπε η Lowery.\nΗ ίδια δηλώνει ενθουσιασμένη για το μέλλον της με τον Miles και το μωρό τους και είπε ότι είναι ευγνώμων για την αγάπη και την υποστήριξη που έχει λάβει κατά τη διάρκεια των τελευταίων ημερών.\nΠΡΟΤΑΣΗ ΓΑΜΟΥ ΕΚΠΛΗΞΗ\nΠΡΟΤΑΣΗ ΓΑΜΟΥ ΜΕ ΤΗ ΓΕΝΝΗΣΗ ΤΟΥ ΜΩΡΟΥ\nΑΠΟΚΤΗΣΗ ΜΩΡΟΥ ΚΑΙ ΠΡΟΤΑΣΗ ΓΑΜΟΥ


Α/ΓΕΕΘΑ από Ισραήλ: «Είμαστε έτοιμοι να υπερασπιστούμε τα δικαιώματά μας» | Pronews\nΟ Αρχηγός ΓΕΕΘΑ τοποθετήθηκε για μία σειρά από θέματα που αφορούν τόσο τα ελληνοτουρκικά όσο και τις σχέσεις Ελλάδας-Ισραήλ. Συγκεκριμένα για τα ελληνοτουρκικά, δήλωσε πως οι Ένοπλες Δυνάμεις βρίσκονται σε συνεχή ετοιμότητα και πως αν προκληθούν από την Τουρκία θα απαντήσουν.\nΑρχηγέ των Ενόπλων Δυνάμεων γιατί είναι τόσο σημαντικό για εσάς να επισκεφθείτε το Ισραήλ, λίγες εβδομάδες μετά την επίσκεψη του Έλληνα Πρωθυπουργού;\nΒρεθήκατε στο Ισραήλ για να υπογράψετε διμερείς στρατιωτικές συμφωνίες κατά τη διάρκεια των συνομιλιών σας με τον Ισραηλινό ομόλογό σας ή αυτή ήταν μόνο μια μακροπρόθεσμη στρατηγική;\nΠοιο είναι το πραγματικό επίπεδο της ετοιμότητας των Ελληνικών Ενόπλων Δυνάμεων ώστε να αντιμετωπίζουν την τουρκική προκλητικότητα κάθε μέρα;\nΔιαθέτουμε στράτευμα υψηλών προδιαγραφών και στην ξηρά και στη θάλασσα και στον αέρα και είναι κάτι το οποίο το γνωρίζει όλος ο κόσμος. Ζούμε και βιώνουμε τις προκλήσεις και στο Αιγαίο αλλά και στην ευρύτερη περιοχή από έναν παράγοντα αποσταθεροποιητικό, ο οποίος πλέον δεν απειλεί μόνο την Ελλάδα αλλά το status quo, το οποίο έχει διαμορφωθεί εδώ και πολλά χρόνια στην περιφέρεια της νοτιανατολικής Μεσογείου.\nΑυτό είναι κάτι το οποίο οι Ελληνικές Ένοπλες Δυνάμεις εαν προκληθούν επί των κυριαρχικών δικαιωμάτων μας και αν απειληθούν πρόκειται να απαντήσουν και οι κόκκινες γραμμές είναι δεδομένες και έχουν καθορισθεί και από την πολιτική ηγεσία και τη Στρατιωτική ηγεσία της Ελλάδος.\nΣτρατηγέ Φλώρε, αυτό σημαίνει ότι οι Ελληνικές Ένοπλες Δυνάμεις πρέπει να είναι συνεχώς σε συναγερμό σε καθημερινή βάση;\nΗ Ανατολική Μεσόγειος είναι μία περιοχή στην οποία θα πρέπει τα Κράτη, που απαρτίζουν το σύστημα περιφερειακής ασφάλειας, να συνεργάζονται μέσα σε καθεστώς ειρήνης και ασφάλειας και να προάγουν την ευημερία των πολιτών τους. Αυτό κάνει η Ελλάδα, αυτό ήταν το νόημα της σημερινής μου συνάντησης με τον Αρχηγό Ενόπλων Δυνάμεων του Ισραήλ, να εργαστούμε από κοινού για την ειρήνη, την ασφάλεια και τη σταθερότητα στη περιοχή. Δεν αποκλείουμε κανέναν, οι συνέργειες είναι για το κοινό καλό και όχι για τον αποκλεισμό οποιουδήποτε.\nΣτρατηγέ Φλώρε, σας ευχαριστώ!


ΑΝΑΝΕΩΜΕΝΟ CΗΕVROLET SPARK ΑΠ0 6.990 – carzine.gr\nΑΝΑΝΕΩΜΕΝΟ CΗΕVROLET SPARK ΑΠ0 6.990\nΤο Chevrolet Spark, το επιτυχημένο μίνι, ανανεώθηκε και διατίθεται με μια εξαιρετικά ελκυστική τιμή, καθώς με απόσυρση και με την προσφορά της Chevellas κοστίζει μόλις 6.990 ευρώ στην έκδοση LS Minus.\nΜε τα χρήματα αυτά παίρνεις ένα σύγχρονο μίνι, με χαρακτηριστική εμφάνιση και καλούς χώρους για πέντε, με πορτμπαγκάζ ανάλογο με τα στάνταρ της κατηγορίας και με έναν τετρακύλινδρο 1.000 κυβικών με 68 ίππους.\nΠάνω από τη βασική έκδοση υπάρχει η LS που επιπλέον διαθέτει κλιματισμό και κοστίζει 500 ευρώ επιπλέον, ενώ σε κάθε περίπτωση το σύστημα ευστάθειας χρεώνεται 410 ευρώ επιπλέον.\nΣε σχέση με την προηγούμενη εκδοχή του μίνι της Chevrolet εδώ έχει ανανεωθεί η μάσκα και οι προφυλακτήρες, καθώς και οι προβολείς. Παράλληλα στο εσωτερικό έχει αλλάξει η κεντρική κονσόλα που έχει πλέον μεγαλύτερο χώρο για μικρο-αντικείμενα, ενώ τα όργανα έχουν πλέον ένα μπλέ backlit φωτισμό. Από πλευράς κινητήρων η γκάμα ολοκληρώνεται από τον 1.200 των 82 ίππων, που η βασική του έκδοση, η πλήρης επωνυμία της οποίας είναι Chevrolet Spark 1.2 LΤΖ ξεκινά από 9.800 ευρώ πάντα με απόσυρση και προσφορά.\nΣε αυτό το άρθρο:Chevrolet Spark, spark 1000, spark 1200, spark 6990, ανανεωμένο spark, προσφορά chevellas, σύστημα ευστάθειας\nWIESMAN GT MF4-CS: ΕΠΕΤΕΙΑΚΟ


Σελίδες Πατριδογνωσίας: Μαρτίου 2007\n«παλμούς και κραδασμούς ακατανόητους...»\nΜέσα στὴν «ἐκσυγχρονιστικὴ» βλακεία καὶ ἀθλιότητα τῶν ἡμερῶν (τῆς ὁποίας μερικὰ διασκεδαστικὰ ἀποσπάσματα προτίθεμαι νὰ παραθέσω σὲ ἐπόμενο μήνυμα, χάριν εὐτραπελίας), καταφύγιο τὰ ἄδυτα τοῦ σκληροῦ μου δίσκου. Ἕνα παλαιὸ ἄρθρο τοῦ Ἠλία Μπαζίνα, διδακτικὸ καὶ αἰσιόδοξο. (Δὲν ξέρω ἐὰν δέκα χρόνια μετὰ ἔχει τὴν ἴδια αἰσιοδοξία, ἀλλὰ αὐτὰ στὰ ὁποῖα ἀναφέρεται εἶναι πέρα καὶ πάνω ἀπὸ τὶς ὅποιες πρόσκαιρες ἀθλιότητες ζοῦμε.)\nΜεθύστε μὲ τὸ ἀθάνατο κρασὶ τοῦ Εἰκοσιένα, λοιπόν.\n(«Χωρίς Παρωπίδες», εφημερίς «Φίλαθλος», 23 Μαρτίου 1997)\nΠολλοί «ιστορικοί» εξακολουθούν ακόμα και σήμερα να μη ΘΕΛΟΥΝ να πιστέψουν ότι η Οθωμανική Αυτοκρατορία ΗΤΤΗΘΗΚΕ ΚΑΤΑ ΚΡΑΤΟΣ από τα «ΑΤΑΚΤΑ» μπουλούκια των Ελλήνων, που τόσο βαθειά περιφρονούσε ο Κλαούζεβιτς. ΟΠΩΣ και να διάβασης την Ιστορία όμως, η απλή αλήθεια παραμένει ότι οι Τούρκοι άρχισαν να κερδίζουν κάποιες παρτίδες ΜΟΝΟ όταν φώναξαν τον Ιμπραήμ. Και ο Ιμπραήμ αποτελούσε γι' αυτούς «ΛΥΣΗ» πικρής ΑΝΑΓΚΗΣ. Λίγα χρόνια αργότερα, σηκώνοντας δικό του μπαϊράκι, τους ΤΣΑΚΙΣΕ κυριολεκτικά, υποχρεώνοντας τον Σουλτάνο Μαχμούτ τον Β' στη μία ΤΑΠΕΙΝΩΤΙΚΗ ΗΤΤΑ μετά την άλλη. (Μέχρι που η καρδιά του Οθωμανού μονάρχη δεν άντεξε και ΕΣΠΑΣΕ!). «Η λύση» Ιμπραήμ, που ισοδυναμούσε με ΑΠΟΤΥΧΙΑ των πασάδων του Σουλτάνου, ΔΕΝ κατάφερε, όπως θέλουν να υποστηρίζουν από άγνοια ή από ΔΟΛΟ, μερικοί-μερικοί, να ΣΒΗΣΗ τη σπίθα της Επανάστασης. Η Μάνη, μετά από εισβολή από ΤΡΙΑ σημεία, ΔΕΝ ΠΑΡΘΗΚΕ. Η παρέμβαση των «Συμμάχων» στο Ναυαρίνο, ΔΕΝ «ΕΣΩΣΕ» τους Έλληνες. Τους γλύτωσε, αυτό ναι, από την αβέβαιη παράταση μιας αιματηρής δοκιμασίας. Έγινε, όμως, ΑΚΡΙΒΩΣ επειδή (και ΟΤΑΝ) οι Δυνάμεις διάβασαν σωστά ότι η ελευθερία, που κέρδισαν τα ελληνικά όπλα με τεράστιες ΘΥΣΙΕΣ, δεν παιρνόταν πια πίσω. Στα βορβορώδη «κέντρα αποφάσεων» της Ιερής Συμμαχίας απόμενε μόνη λύση το να ετοιμάσουν την κατάσταση, που θα ΔΙΑΔΕΧΟΤΑΝ το Σουλτάνο στην καμπούρα των Ελλήνων. Και αυτό έπραξαν.\nΔεν νομίζω ότι εμείς μπορούμε ή δικαιούμεθα να ξέρουμε περισσότερα. Κάνουμε εκείνο που προστάζει η Φύση, ακολουθούμε το πεπρωμένο μας. Αξιωθήκαμε να γνωρίσουμε πράγματα σπουδαία. Γίναμε θεματοφύλακες Παρθενώνων. Βαφτίσαμε αξίες και ιδέες, τους δώσαμε ΟΝΟΜΑΤΑ στη μοναδικής ομορφιάς και δύναμης γλώσσα μας. Υπάρχουμε ακόμα. Νομίζω ότι άφοβα μπορούμε να συνεχίσουμε να εμπιστευόμαστε την πανάρχαιη εντολή μέσα στο κύτταρό μας. Ως τώρα δεν μας πρόδωσε...\nΣυνέγραψεν Φειδίας ἡμέρα Πέμπτη, Μαρτίου 29, 2007 6 σχόλια:\nὁμάδες: 1821, Μπαζίνας


«Ο γιός μου είναι νεκρός, αλλά το Άργος είναι στα χέρια μας » – astrosgr.com\n«Ο γιός μου είναι νεκρός, αλλά το Άργος είναι στα χέρια μας »\nΜε θάρρος δανειστήκαμε το εξαιρετικο κείμενο από φίλο μας.\nΤην 25η Απριλίου 1821 ο Κεχαγιάμπεης του Χουρσίτ Πασά έχει ολοκληρώσει το καταστροφικό του έργο σε Πάτρα, Βοστίτσα, Κόρινθο και βρίσκεται έξω από το Άργος, έτοιμος να ισοπεδώσει τους Έλληνες επαναστάτες.\nΣτο άκουσμα και μόνο του Κεχαγιάμπεη οι περισσότεροι Έλληνες σκορπίζουν. Ελάχιστοι μένουν να υπερασπιστούν το Άργος και φτιάχνουν ταμπούρια στην κοίτη του Χάραδρου ή Ξεριά, ενός ξεροπόταμου έξω από την πόλη. Ανάμεσα στους υπερασπιστές είναι και ο Γιάννος Γιάννουζας με τους Σπετσιώτες του, ο γενναίος πρωτότοκος γιος της Μπουμπουλίνας, που μαζί με τη μητέρα του πολιορκούσαν το γειτονικό Ναύπλιο.\nΟι λιγοστοί και άμαθοι στο χερσαίο πόλεμο όμως υπερασπιστές του Άργους διαλύονται από τους επίλεκτους και αιμοσταγείς τουρκαλβανούς ιππείς του Κεχαγιάμπεη. Τελευταίος μένει ο Γιάννος Γιάννουζας με τους Σπετσιώτες του, που δίνουν έναν επικό αγώνα μαχόμενοι σώμα με σώμα. Ο Γιάννουζας ορμά πεζός πάνω στον έφιππο Μπάλη Μπέη, τον αγέρωχο και φημισμένο τουρκαλβανό, και τον ρίχνει καταγής. Ο Γιάννουζας όρθιος αρπάζει το γονατισμένο Μπάλη Μπέη από το σαρίκι και είναι έτοιμος να του πάρει το λαιμό, αλλά ένας τουρκαλβανός τον πυροβολεί πισώπλατα και τον ρίχνει νεκρό. Ο Μπάλη Μπέη σηκώνεται και αποκεφαλίζει το νεκρό Γιάννο Γιάννουζα. Οι τουρκαλβανοί αλαλάζουν…\nΗ Μπουμπουλίνα μαθαίνει το νέο και μετά τη μάχη πηγαίνει με τη σωματοφυλακή της να ψάξει το Γιάννο. Περπατώντας ανάμεσα στους νεκρούς και τους τραυματίες, αναγνωρίζει το ακέφαλο σώμα του παιδιού της. Βγάζει το μαντήλι που φορούσε στα μαλλιά της, σκεπάζει το ακέφαλο σώμα, το αγκαλιάζει και το φιλά. Προσπαθεί να μη λυγίσει. Τη συνεφέρνουν τα βογγητά ενός παρακείμενου τουρκαλβανού τραυματία, που παρακαλά για λίγο νερό. Η Μπουμπουλίνα σηκώνεται όρθια, τραβάει αγέρωχα την πιστόλα που είχε πάντα στη ζώνη της και εκτελεί επί τόπου τον τουρκαλβανό…\nΔιατάζει τους στρατιώτες της να φορτώσουν στο άλογο το άψυχο σώμα του παιδιού της. Και γυρνώντας στο γραμματικό της τον διατάζει να γράψει επιστολή στις πολιτικές αρχές των Σπετσών με το λιτό μήνυμα:«Ο γιός μου είναι νεκρός, αλλά το Άργος είναι στα χέρια μας»…\nΚείμενo: Γιώργος Θ. Πραχαλιάς\nΗ Μπουμπουλίνα και ο ιστορικός χάρτης του Άργους με το Χάραδρο (Ξεριά)\nPrevious Previous post: H μάχη στα Βέρβενα και στα Δολιανά\nNext Next post: Τα διακόσια χρόνια της άλωσης της Τριπολιτσάς


Μαμά σε κρίση!: Βρέχει βραβεία!\nΑπο τότε που μπήκα στον κόσμο των bloggers έβλεπα να μιλάνε για βραβεία και αναρωτιόμουν τι είναι!\nΜόλις το έμαθα λοιπόν από πρώτο χέρι!\nΗ Ειρήνη από το "Μικρό μου Blog" μου έκανε την τιμή να μου χαρίσει το πρώτο μου διαδικτυακό βραβείο και λιγες μέρες μετά έλαβα άλλο ενα από την Χριστίνα, από το Andromeda-My Galaxy.\nΤις ευχαριστώ ιδιαιτέρως για αυτό!\nΚαι μόλις πριν από λίγο έλαβα και ενα μήνυμα από τη Χριστίνα του e-mama.gr οτι μου έδωσαν βραβείο!\nΤο τέταρτο βραβείο μου, προς μεγάλη μου χαρά ήρθε απο την Εφη του http://cheapsmarttoys.blogspot.gr/\nκαι άλλο ενα αγαπημένο, απο τη Νίκη και τη Μαργαρίτα του MommyWiki!\nΜια και ξεκίνησα, θα συνεχίσω προσθέτοντας και την Μαίρη , από το Apla Mary.\nΤο blogoβραβείο Liebster award, ένα εικονικό βραβείο που βοηθά καινούργια blogs να διαδοθούν και να γίνουν πιο γνωστά.\nΓιατί πάντα μου άρεσε να γράφω, αν και είχα περιοριστεί σε ενα ημερολόγιο και κάποιες παιδικές ιστορίες και ποιήματα. Κάποια μέρα όμως έπεσε στα χέρια μου ενα βιβλίο του Τζο Βιτάλι όπου μιλούσε μεταξύ άλλων για την ιδέα ενός blog και σκέφτηκα... γιατί όχι;\nΜέσα σε λίγες μέρες ήταν έτοιμο!\nΜε ενθουσιάζουν τα βιβλία, μια καλή ταινία, μια αφορμή για φωτογραφία, η ιδέα να δημιουργήσω κάτι, οτιδήποτε χρειάζεται να φτιαχτεί με χέρια, μια βόλτα με τα παιδιά μου , τα γλυκά...!\nΓιατί είναι η κινητήρια δύναμη για εναν blogger που τον ωθεί να συνεχίσει αυτό που κάνει. Είναι η ηθική στήριξη που χρειάζεται για να προσπαθεί να γίνει καλύτερος μέρα με τη μέρα. Όλοι θέλουμε να προσφέρουμε και όταν αυτή μας η προσπάθεια έχει απήχηση, θα κάναμε τα πάντα για να προσφέρουμε ακόμη περισσότερο!\nΓια σκέψεις που με προβληματίζουν, για τα παιδιά μου, για στιγμές που θα ήθελα να φυλακίσω για πάντα το συναίσθημά τους, ιστορίες και στίχους που γράφω, φωτογραφίες που λατρεύω να βγάζω, DIY κατασκευές και γενικά οτιδήποτε έχει να κάνει με τη δημιουργικότητα! Τρελαίνομαι να δημιουργώ !\nΔυστυχώς δεν έχω καταφέρει να γνωρίσω από κοντά κάποιο από τα άλλα άτομα τα οποία έχω γνωρίσει μέσα από το γράψιμο τους, αλλά εκτιμώ αφάνταστα για τη προσωπικότητα και τα ταλέντα που ξεδιπλώνονται μέσα από τα blog τους. Ελπίζω κάποια στιγμή να μου δοθεί η ευκαιρία!\nΞεκίνησα γιατί μου αρέσει να γράφω και να εκφράζομαι μέσα από το γραπτό λόγο. Αυτό αισιοδοξώ να συνεχίσω να κάνω και το μόνο που ελπίζω είναι να υπάρχουν κάποιοι εκεί έξω που θεωρούν αυτά που γράφω άξια να διαβαστούν.\nΔύσκολη ερώτηση αυτή. Δεν είμαι σίγουρη ότι μπορώ να την απαντήσω εγώ. Φαντάζομαι μάλλον ότι είμαι καλή στο να σκαρφίζομαι ιστορίες για τα παιδιά μου και να φτιάχνω πράγματα με τα χέρια μου. Αν και διαβάζοντας την πληθώρα τόσο ταλαντούχων blogers εκεί έξω, δεν είμαι σίγουρη ούτε για το ένα, ούτε για το άλλο!\nΌχι όσο θα ήθελα! Είναι τόσα πολλά που απασχολούν το μυαλό μου , και το λαπτοπ το παίρνουμε στο σπίτι με... βάρδιες!\nΑπό κάτι που σκέφτηκα, που είπαν τα παιδιά, που με αναστάτωσε ή μου έκανε εντύπωση, το παρελθόν, τη καθημερινότητα...\nΝα ζουν τη μέρα τους σαν να είναι η τελευταία, να λένε συχνά "σ'αγαπώ " και να θυμώνουν λιγότερο, να δίνουν πιο πολλές αγκαλιές και να μη φοβούνται να δακρύζουν...\n(και μη νομίζετε οτι επειδή τα ευχομαι στους άλλους τα έχω ήδη εγώ, κάνω ότι κάνουν όλοι: τα αγνοώ και αναγκάζομαι να τα υπενθυμίζω ασταμάτητα στον εαυτό μου για να τα εφαρμόσω!)\nκαι πάνω απ'όλα, υγεία και αγάπη...\nΞέρω ότι το βραβείο το έχουν πάρει πολλά blogs αυτή την εποχή, και ξέρω ότι υπάρχουν και κάποια που παρόλο που το αξίζουν να μη το έχουν πάρει ακόμη.\nΕγώ ξεδιάλεξα μόνο λίγα από αυτά, γιατί εάν δε το έκανα , ποιο το νόημα αυτού του βραβείου;\nΓια εσένα που το blog σου μου ξέφυγε, το ξέχασα ή απλά δεν έχω διαβάσει ακόμη! Κόπιασε να το πάρεις!\nΕύχομαι σε όλους μας να κερδίσουμε το σημαντικότερο βραβείο της ζωής που είναι η αγάπη!\nΕτικέτες Βραβεία, Εγώ\nΚική Κωνσταντίνου 27/1/15, 9:08 π.μ.\nνα τοι χαρεις το βραβειακι σου! ευχομαι να ακολουθησουν πολλα ακομη! :)\nDeTzav 29/1/15, 1:16 μ.μ.\nΜΑΡΙΑ ΠΑΡΑΣΚΕΥΟΠΟΥΛΟΥ (ΜΑΡΙΑ Π.) 27/1/15, 11:36 π.μ.\nΚΑΛΗΜΕΡΑ Δέσποινα μου!\nΧαίρομαι που σε γνώρισα λίγο περισσόρτερο μέσα από τις απαντήσεις σου!\nΣυγχαρητήρια για το πρώτο σου βραβείο!\nΣ' ευχαριστώ και που το έδωσες και σε μένα!\nmomyof6 27/1/15, 1:20 μ.μ.\nΠολύ χαίρομαι που μέσα από το βραβείο σου σε γνωρίζω λίγο καλύτερα!\nΣυνέχισε να γράφεις γιατί το "έχεις" !\nDeTzav 31/1/15, 8:40 μ.μ.\nΑλεξία σε ευχαριστώ για την ενθάρρυνση!\nMaria Naka 27/1/15, 1:33 μ.μ.\nΕυχαριστώ πολύ πολύ για το βραβειάκι!!! <3\nDeTzav 31/1/15, 8:41 μ.μ.\nUnknown 27/1/15, 3:59 μ.μ.\nΔεσποινούλα μου, διάβασα τις αναρτήσεις και χάρηκα πολύ γιατί δεν έμαθα κάτι καινούριο για σένα!\nΧαίρομαι πραγματικά που γνωριζόμαστε έστω και διαδικτυακά τόσο καλά!!!\nΚαι σε ευχαριστώ πολύ πολύ για το βραβειάκι σου! Με τιμάει που με σκέφτηκες!\nDeTzav 31/1/15, 8:42 μ.μ.\nΕίναι πολύ ωραίο αυτό που λες Μάρθα, νιώθω κι εγώ το ίδιο για σένα!\nairis 27/1/15, 11:51 μ.μ.\nΤι κάνεις καλύτερα: μα να γράφεις ιστορίες Δέσποινα!\nΜου αρέσει η γραφή σου στις ιστορίες και στο έχω πει ξανά!\nΔε φαντάζεσαι πόση σημασία έχει αυτό που λες για εμένα! Είσαι πολύ καλή!\nNasta 28/1/15, 1:14 μ.μ.\nΔέσποινα χαίρομαι που σε γνωρίζω καλύτερα μέσα από τις απαντήσεις του βραβείου! Και συγχαρητήρια για τις βραβεύσεις, πάντα να σε τιμούν και να σε σκέφτονται!\nΣ' ευχαριστώ πολύ πολύ για τη χαρά που μου έδωσες! Θα ετοιμάσω σχετική ανάρτηση σύντομαααα!!! ❤❤\nDeTzav 31/1/15, 8:43 μ.μ.\nΚαι σε εσένα όλα τα καλά εύχομαι!\nMaria's Little Men.gr 28/1/15, 2:51 μ.μ.\nΑυτού του είδους τα παιχνίδια, βραβεία, μίνι συνεντεύξεις κ.ο.κ μ'αρέσουν πολύ! Μας δίνουν την ευκαιρία να γνωρίσουμε άλλους bloggers λίγο καλύτερα, πέρα από τα γραπτά τους κείμενα...Δέσποινα, χαίρομαι που έμαθα κι άλλα πράγματα για 'σενα! σε φιλώ\nWoman in Blogs 28/1/15, 10:33 μ.μ.\nΝαι, ναι, αυτό κάνεις καλύτερα: γράφεις ιστορίες!!! Λίγες έχω διαβάσει, αλλά πιστεύω ότι το έχεις!!!\nΣ' ευχαριστώ πάρα πολύ για το βραβείο! Εννοείται πως θα το τιμήσω!\nDeTzav 31/1/15, 8:44 μ.μ.\nΑλεξάνδρα μου σε ευχαριστώ πολύ, είναι σπουδαίας σημασίας για εμένα αυτή η επιβεβαίωση!\nMaria Fe 29/1/15, 7:46 μ.μ.\nΔεσποινα μου μπραβο για το βραβειο και σε ευχαριστω πολυ που το προσφερες και σε μενα !\nΘα απαντησω συντομα τις ερωτησεις σου ! Παρεπιμπτοντως πολυ ωραιες απαντησεις !\nΝα σαι καλα. Πολλα φιλια\nDeTzav 31/1/15, 8:45 μ.μ.\nΜαρία μου σε ευχαριστώ πολύ! Τα φιλιά μου!\nLink Party Φεβρουαρίου #2 (Αποκριάτικη έκδοση!)\nΠως να φτιάξετε κάδρο για τον τοίχο με κουτιά παπο...\nDIY: Όσα δεν έχουν καταγραφεί-η συνέχεια!\nΤο Σεντούκι του Χρόνου: Σχέδια ζωγραφικής!\nLink Party Φεβρουαρίου #1\nDIY: Όσα δεν έχουν καταγραφεί...\nΚίνημα αγάπης: Pay it forward!


by Christine Kitsati 18 Sep 2010\nΆλλη μια ταινία που κάνει ντεμπούτο στο αθηναϊκό κοινό στις Νύχτες Πρεμιέρας conn-x πριν την επίσημη παρουσία της στις ελληνικές αίθουσες στις 7 Οκτωβρίου από την Audiovisual. Η Τζούλια Ρόμπερτς, 10 χρόνια μετά το Έριν Μπρόκοβιτς, επιστρέφει με μία ακόμη βιογραφική ταινία, υποδυόμενη τη συγγραφέα του ομώνυμου βιβλίου, Λιζ Γκίλμπερτ. Στα τριάντα της έχει ό,τι θα επιθυμούσε μία σύγχρονη γυναίκα: ένα σύζυγο, ένα ωραίο σπίτι στη Νέα Υόρκη και μία πετυχημένη καριέρα ως συγγραφέας. Κι όμως, όπως και πολλές ακόμη γυναίκες που βρίσκονται στη θέση της, είναι μόνο φαινομενικά ευτυχισμένη... Μία πρόβλεψη για το μέλλον από έναν γκουρού σε κάποιο ταξίδι τη βοηθά να αναθεωρήσει πολλές από τις απόψεις και τον εαυτό της. Μετά το αναπόφευκτο διαζύγιο και ένα σύντομο δεσμό με ένα νεότερο της ηθοποιό, ξεκινά ένα μεγάλο ταξίδι στον κόσμο για έναν ολόκληρο χρόνο, αναζητώντας τα τρία πράγματα που της λείπουν περισσότερο: την απόλαυση, την πίστη και την ισορροπία.\nΣτην Ιταλία ανακαλύπτει την αληθινή ευχαρίστηση στο φαγητό, στην Ινδία τη δύναμη της προσευχής και, εντελώς αναπάντεχα, την εσωτερική ηρεμία και ισορροπία της αληθινής αγάπης στο Μπαλί.\nΒασισμένo στο ομώνυμο αυτοβιογραφικό βιβλίο της Ελίζαμπεθ Γκίλμπερτ, το οποίο θα βρείτε εύκολα αυτές τις μέρες στη βιτρίνα κάθε αθηναϊκού βιβλιοπωλείου, το Eat Pray Love αποδεικνύει πως υπάρχουν περισσότεροι από ένας τρόποι να αφήσεις τον εαυτό σου ελεύθερο και να γνωρίσεις τον κόσμο και τις ομορφιές της ζωής... Αφεθείτε στους ρυθμούς του για ένα ταξίδι στον πλανήτη και, πού ξέρετε, ίσως αποτελέσει αφορμή για τη δική σας αναζήτηση...\nΠρωταγωνιστούν: Τζούλια Ρόμπερτς, Τζέιμς Φράνκο, Ρίτσαρντ Τζένκινς, Βάιολα Ντέιβις, Μπίλι Κράνταπ, Χαβιέ Μπαρδέμ\n* Η ταινία Eat Pray Love προβάλλεται στις Νύχτες Πρεμιέρας Conn-x την Παρασκευή 24 Σεπτεμβρίου στις 20:00 στον κινηματογράφο "ΑΤΤΙΚΟΝ".\nΔείτε το trailer του Eat Pray Love


Παίκτες καζίνο στο πέρασμα των χρόνων(ΦΩΤΟ) – Casinonews.gr\nFrancis White, διαχειριστής καζίνο, Βρετανία – Γεννημένος ως Francesco Bianco στην Ιταλία, ξεκίνησε το 1963 μία από τις παλαιότερες και πιο αποκλειστικές ανδρικές λέσχες του Λονδίνου, αρχικά ως χώρο τύπου coffee-house με την ονομασία Mrs. White’s Chocolate House. Το White’s μεταφέρθηκε στην τωρινή του τοποθεσία 37-38 St. James Street το 1755. Εκεί διατήρησε ένα βιβλίο στοιχημάτων τον 18ο και 19ο αιώνα για την καταγραφή ασυνήθιστων στοιχημάτων proposition. Κατά τη διάρκεια αυτής της περιόδου, τα μέλη έπαιζαν επίσης faro και hazard στο χώρο αυτό.\nEdmund Hoyle, συγγραφέας, Βρετανία (1672-1769) – Ο Hoyle ήταν ειδικός στα τυχερά παιχνίδια και έγραψε το A Short Treatise on the Game of Whist, ένα πρότυπο για πολλά παιχνίδια με χαρτιά για εκατοντάδες χρόνια. Στη συνέχεια έγραψε βιβλία για το backgammon, το σκάκι και άλλα παιχνίδια. Η εκτίμηση που του έτρεφαν για τις γνώσεις του στα παιχνίδια οδήγησε και στη φράση ‘Σύμφωνα με τον Hoyle’.\nRichard ‘Beau’ Nash, Τελετάρχης στο Bath, Βρετανία (1674-1761) Ο πρωτοπόρος της θέσης οικοδεσπότης καζίνο. Ο Richard Nash ήταν τελετάρχης στη λουτρόπολη του Bath από το 1704 έως το θάνατό του το 1761.\nJacques Benazet, διαχειριστής καζίνο, Γαλλία – Γερμανία (1778-1848) – Ήταν διαχειριστής σε πολλές λέσχες τυχερών παιχνιδιών στη Γαλλία και τη Γερμανία, εκ των οποίων η πιο γνωστή ήταν το Baden-Baden το 1838. Υπό την ηγεσία του, και στη συνέχεια του γιου του Edward και του ανιψιού του, η δημοτικότητα του Baden-Baden ως προορισμός για καζίνο και σπα εκτοξεύτηκε και παραμένει κορυφαίο αξιοθέατο μέχρι και τώρα.\nFrançois Blanc, διαχειριστής καζίνο, Γερμανία-Μονακό (1806-1877) – Με τον δίδυμο αδερφό του Louis Blanc (1806-1854), ο François έγινε ο πιο γνωστός και επιτυχημένος διαχειριστής καζίνο τον 19ο αιώνα. Οι αδερφοί Blanc άνοιξαν το Kursaal στο Bad Homburg το 1843, εισήγαγαν τη ρουλέτα με ένα μηδενικό και ο Francois άνοιξε το Casino deMonte Carlo στο Μονακό το 1868. Ο François ήταν τόσο επιτυχημένος που του απέδωσαν το ψευδώνυμο ‘The Magician of Monte Carlo’ και ξεκίνησε ένας θρύλος που έλεγε ότι έκανε συμφωνία με το διάβολο για την εκπληκτικά καλή του τύχη.\nCharles Fey, εφευρέτης, Η.Π.Α. (1862-1944) – Γεννημένος στη Βιέννη, αυτός ο κατασκευαστής μηχανών χρησιμοποίησε τη γνώση του πάνω στον ηλεκτρικό εξοπλισμό για να εφεύρει τις πρώτες μηχανοκίνητες μηχανές slot τριών τροχών το 1895. Η μηχανή του Liberty Bell πλήρωνε ένα ‘jackpot’ 20 κερμάτων με την ευθυγράμμιση τριών καμπανών.\nBenny Binion, ιδιοκτήτης και διαχειριστής καζίνο, Η.Π.Α. (1904-1989) – Ο Benny Binion είχε επιχειρήσεις τυχερών παιχνιδιών στο Τέξας πριν αποκτήσει συμφέροντα σε καζίνο στο κέντρο του Λας Βέγκας στα τέλη της δεκαετίας του 1940. Ονόμασε μια από τις επιχειρήσεις Τhe Horseshoe και έγινε κορυφαίος διαχειριστής καζίνο. Επίσης, εισήγαγε και διέδωσε καινοτομίες όπως δωρεάν ποτά ή άλλα δώρα για τους παίκτες και προσέφερε ευνοϊκότερους όρους και ευνοϊκότερα όρια πονταρίσματος. Με τους γιους του Jack Binion (γεννημένος το 1937) και Lonnie ‘Ted’ Binion (1943-1998) ίδρυσε το World Series of Poker το 1970.\nBenjamin ‘Bugsy’ Siegel, μαφιόζος, Η.Π.Α. (1906-1947) – Αυτός ο διάσημος λαθρέμπορος οινοπνευματωδών και παίκτης τυχερών παιχνιδιών συνέλαβε και επέβλεψε την κατασκευή του πρώτου μεγάλου καζίνο στο Λας Βέγκας, του Flamingo που άνοιξε τις πόρτες του στο κοινό το 1946.\nWilliam ‘Si’ Redd, επενδυτής, Η.Π.Α. (1911-2003) – Άφησε το Bally όπου ήταν διανομέας μηχανών ψυχαγωγίας και τυχερών παιχνιδιών το 1978. Αγόρασε την εταιρεία που αργότερα έγινε η International Gaming Technology (IGT) και δημιούργησε τις πρώτες μηχανές video poker το 1979. Η IGT έγινε παγκόσμιος ηγέτης στα συστήματα και τις μηχανές τυχερών παιχνιδιών και λαχειοφόρων αγορών. Υπό τη διεύθυνση του Redd, η IGT εισήγαγε επίσης τα διαδοχικά slots (όπως το Megabucks) και την αδειοδότηση για χρήση των slots από δημοφιλή μέσα ενημέρωσης, όπως ο Τροχός της Τύχης και τα Elvis slots.\nThe Gambler του Fyodor Dostoevsky (1866) – Ο θρυλικός Ρώσος συγγραφέας έπρεπε να βιαστεί για να τελειώσει αυτό το βιβλίο και να ξεπληρώσει τα χρέη του στο καζίνο. Η ιστορία έχει να κάνει με χρέη και περιέχει πολλές σκηνές σε καζίνο, στο τραπέζι της ρουλέτας, όπου οι ήρωες περνάνε το χρόνο τους, λύνουν τα προβλήματά τους και εξοφλούν χρέη.\nCasino Royale του Ian Fleming (1953) – Το πρώτο βιβλίο του James Bond ξεκινά με τον Bond να παίζει ρουλέτα. Το τραπέζι της ρουλέτας είναι πολύ συνηθισμένο σκηνικό στα βιβλία του James Bond. Μάλιστα, οι λάτρεις του παιχνιδιού έχουν εφεύρει το “σύστημα James Bond” που βασίζεται στη μυθιστορηματική στρατηγική του σούπερ κατασκόπου.\nFear and Loathing in Las Vegas του Hunter Thompson (1972) – Βασισμένο στα ταξίδια του συγγραφέα στο Λας Βέγκας, δημοσιεύτηκε σε δύο μεγάλα άρθρα στο περιοδικό Rolling Stone το 1971. Θεωρήθηκε έργο ορόσημο στη ‘δημοσιογραφία gonzo’, αναμιγνύοντας τεχνικές φαντασίας, δημοσιογραφίας και ανάλυση της ροής της συνείδησης.\nThe Big Player του Ken Uston (1977) – Το πρώτο βιβλίο που αποκάλυψε στο κοινό τα μυστικά του μετρήματος των φύλλων και το ομαδικό παιχνίδι στο blackjack. Συνδυάζει τις στρατηγικές και τις αναλύσεις του Uston με τις περιπέτειές του στα καζίνο.\nCasablanca 1942) – Το μεγαλύτερο μέρος της ταινίας είναι γυρισμένο στο Café Américain του Rick, στο οποίο υπήρχε μια στημένη ρουλέτα για να επωφελείται ο ιδιοκτήτης της (τον ρόλο του Rick έπαιξε ο Humphrey Bogart). Ο Rick λέει σε ένα νιόπαντρο άντρα, που προσπαθούσε να κερδίσει χρήματα για να βγάλει βίζες για την Αμερική και να γλυτώσει από τον πόλεμο, να ποντάρει στον αριθμό 22 στον τροχό της ρουλέτας. Αυτός το κάνει και κερδίζει.\nMeet Me in Las Vegas (1956) – Ένας καουμπόι, παίκτης τυχερών παιχνιδιών ανακαλύπτει ότι κερδίζει στη ρουλέτα όταν κρατάει το χέρι της χορεύτριας Marie. Στην αρχή όμως, η Marie δεν θέλει να του κρατήσει το χέρι.\nOcean’s 11 (1960) – Στην πρωτότυπη αυτή εκδοχή τις ταινίας πρωταγωνιστεί ο Frank Sinatra, ο οποίος ως Danny Ocean σχεδιάζει τη ληστεία πέντε καζίνων του Λας Βέγκας μέσα σε μια νύχτα. Στην ταινία παίζουν τα βασικά μέλη της συμμορίας του Χόλιγουντ που ονομαζόταν ‘Rat Pack’: Sammy Davis, Jr., Dean Martin, Peter Lawford, Angie Dickinson and Joey Bishop. Ο Peter Lawford αγόρασε τα δικαιώματα της ταινίας. Όταν παρουσίασε την υπόθεση στον Frank Sinatra, αυτός αστειεύτηκε λέγοντας “Ξέχνα την ταινία. Έλα να κάνουμε τη ληστεία!” Κατά τη διάρκεια των γυρισμάτων στο Λας Βέγκας, ο Sinatra ανέβαζε παραστάσεις τα βράδια στο Sands Hotel & Casino’s Copa Room με τους Martin, Davis και Lawford.\nDiamonds are Forever (1971) – Ταινία του James Bond βασισμένη στο μυθιστόρημα του Ian Fleming με πρωταγωνιστή τον Sean Connery στο ρόλο του Bond. Μέρος της ιστορίας εκτυλίσσεται στο (φανταστικό) Whyte House στο Λας Βέγκας που ανήκει στο μοναχικό δισεκατομμυριούχο Willard Whyte. Ο Bond παίζει ζάρια σε αυτή την ιστορία. Μια σκηνή είναι γυρισμένη στο καζίνο του Circus Circus.\nThe Sting (1973) – Μια από τις πιο γνωστές ταινίες με θέμα τα παιχνίδια δεξιοτήτων και τύχης, καθώς και τα παιχνίδια εμπιστοσύνης (“cons”). Οι πρωταγωνιστές Paul Newman και Robert Redford προσπαθούν ως ανέντιμοι παίκτες να κερδίσουν χρήματα από ακόμη πιο ανέντιμους αντιπάλους. Σε μια σκηνή, ο Robert Redford χάνει τα κέρδη που είχε κλέψει προηγουμένως σε ένα στημένο παιχνίδι ρουλέτας.\nRain Man (1988) – Η θρυλική ταινία με πρωταγωνιστές τον Dustin Hoffman και τον Tom Cruise που κέρδισε τέσσερα βραβεία όσκαρ το 1989: καλύτερης ταινίας, πρωτότυπου σεναρίου, σκηνοθεσίας (Barry Levinson) και πρώτου αντρικού ρόλου (Hoffman). Η υπόθεση έχει να κάνει με το ταξίδι δύο αδερφών από τη μία άκρη της Αμερικής στην άλλη, με τον Hoffman να υποδύεται τον σοφό αυτιστικό που κρατείται σε ίδρυμα και τον Cruise να είναι ένας εγωιστής, εκνευριστικός άντρας που μέχρι πρότινος δεν γνώριζε για την ύπαρξη του αδερφού του. Σταματούν στο Λας Βέγκας, μένουν στο Caesars Palace και ο Raymond (Hoffman) χρησιμοποιεί τις μαθηματικές και μνημονικές του ικανότητες για να κερδίσει στο blackjack.\nLet It Ride (1989) – Γυρισμένο σε μια πίστα αγώνων, είναι μια από τις πιο αστείες ταινίες που γυρίστηκαν ποτέ για τις συνήθειες, τις προλήψεις και τους χαρακτήρες των παικτών τυχερών παιχνιδιών. Πρωταγωνιστούν οι Richard Dreyfuss, David Johanson, Teri Garr, Robbie Coltrane και Jennifer Tilly.\nBugsy (1991) – Ο Warren Beatty υποδύεται τον Ben ‘Bugsy’ Siegel, έναν μαφιόζο από τη Νέα Υόρκη που πήγε στο Λος Άντζελες για να αναλάβει ένα γραφείο στοιχημάτων για λογαριασμό των αφεντικών του Meyer Lansky και Charlie Luciano. Ένα ταξίδι στο Λας Βέγκας γίνεται η αιτία για τη δημιουργία του πρώτου μεγάλου resort στην πόλη, του Flamingo. Το χάσιμο κεφαλαίων και τα υπερβολικά κόστη οδηγούν στη δολοφονία του Siegel. Η Annette Bening παίζει το ρόλο της ερωμένης του Siegel, της Virginia Hill.\nIndecent Proposal (1993) – Ο Robert Redford υποδύεται έναν δισεκατομμυριούχο που ερωτεύεται μια παντρεμένη γυναίκα (Demi Moore) στο Λας Βέγκας. Ο Redford προσφέρει 1 εκατομμύριο δολάρια για μια νύχτα μαζί της και αυτή δέχεται για να χρηματοδοτήσει την επιχείρηση ακινήτων του συζύγου της. Οι σχέσεις τους αναπτύσσονται και διαλύονται πριν επιστρέψει τελικά στον άντρα της (Woody Harrelson).\nCasino (1995) – Ο Martin Scorsese σκηνοθέτησε αυτή την ταινία που εστιάζει στους μαφιόζους Ace Rothstein και Nicky Santoro που μετακομίζουν στο Λας Βέγκας για να διεκδικήσουν τον έλεγχο διάφορων καζίνο. Η ιστορία διαδραματίζεται στη δεκαετία του 1970 και 1980 και ρίχνει μια κλεφτή ματιά στην πραγματική ζωή αντρών όπως ο Anthony Spilotro, με τη συνοδεία του έρωτα, των ναρκωτικών και του αδίστακτου κόσμου της μαφίας. Το cast των αστέρων συμπληρώνουν ο Robert De Niro, ο Joe Pesc και η Sharon Stone.\nCroupier (1998) – Ο Clive Owen πρωταγωνιστεί ως συγγραφέας που έγινε κρουπιέρης σε μια βρετανική ταινία με noir αποχρώσεις. Ο κόσμος των καζίνο τον παρασύρει και αρχίζει να παίζει πρωταρχικό ρόλο στη ζωή του και στην ερωτική του σχέση.\nRun Lola Run (1998) – Γερμανικό θρίλερ επικεντρωμένο στη Λόλα (Franka Potente), η οποία λαμβάνει ένα τηλεφώνημα από τον φίλο της που της ζητά να βρει 100.000DM για να του σώσει τη ζωή. Έχει 20 λεπτά για να βρει τα χρήματα και τρεις διαφορετικούς τρόπους για να τα αποκτήσει, ένας εκ τον οποίων συμπεριλαμβάνει τη ρουλέτα. Κάθε ‘αγώνας δρόμου’ για να βρει τα χρήματα τελειώνει με διαφορετικό τρόπο.\nOwning Mahowny (2003) – Ο Philip Seymour Hoffman πρωταγωνιστεί σε αυτή την ταινία που αγαπήθηκε από τους κριτικούς και βασίζεται στην αληθινή ιστορία ενός τραπεζίτη στο Τορόντο, ο οποίος καταχράστηκε περισσότερα από $10.000.000 σε 18 μήνες για να παίξει σε παιχνίδια καζίνο με υψηλά stakes.\nOcean’s Eleven (2001), Ocean’s Twelve (2004), Ocean’s Thirteen (2007) – Σειρά ταινιών βασισμένες στο Ocean’s 11 (1960) που ξεκινούν με ταυτόχρονες ληστείες σε διάφορα καζίνο του Λας Βέγκας. Στις ταινίες πρωταγωνιστούν οι George Clooney, Brad Pitt, Matt Damon, Don Cheadle, Andy Garcia και Julia Roberts.\nToy Story 3 (2010) – Σε μια σκηνή της διάσημης αυτής ταινίας της Disney Pixar, τα παιχνίδια φτιάχνουν ένα καζίνο. Ένα παιχνίδι See ‘n Say παίζει το ρόλο της ρουλέτας. Για stakes χρησιμοποιούν μπαταρίες.\nAce of Spades – Motorhead (1980) – χαρτιά, ζάρια\nCasino Boogie – Rolling Stones (1972) – καζίνο, Monte Carlo\nDo It Again – Steely Dan (1972) – χαρτιά, Las Vegas\nDraw of the Cards – Kim Carnes (1981) – χαρτιά\nGambler, The – Kenny Rogers (1978) – πόκερ\nGo Down Gamblin’ – Blood, Sweat & Tears (1971) – blackjack, ζάρια, ρουλέτα, καζίνο\nThe House of the Rising Sun – The Animals (1964) – τυχερά παιχνίδια\nJunior’s Farm – Paul McCartney (1974) – πόκερ\nLeavin’ Las Vegas – Sheryl Crow (1993) – Las Vegas\nLily, Rosemary and the Jack of Hearts – Bob Dylan (1975) – καζίνο, πόκερ\nLittle Queen of Spades – Robert Johnson (1938) – χαρτιά, τύχη\nLonesome Loser – Little River Band (1979) – χαρτιά\nLuck Be a Lady – Frank Sinatra (1965) – καζίνο, ζάρια\nThe Man Who Broke the Bank at Monte Carlo – Fred Gilbert (1892) – Monte Carlo, καζίνο\nPoker Face – Lady Gaga – (2008) – πόκερ\nPretty Vegas – INXS – (2005) – Λας Βέγκας\nQueen of Las Vegas – B-52s (1983) – ρουλέτα, χαρτιά, Λας Βέγκας\nRamblin; Gamblin’ Willie – Bob Dylan (1962) – χαρτιά, ζάρια, πόκερ\nRamblin’ Gamblin’ Man – Bob Seger (1969) – ζάρια, ρουλέτα, τυχερά παιχνίδια\nRiverboat Gambler – Carly Simon (1976) – καζίνο, τυχερά παιχνίδια\nRoll of the Dice – Bruce Springsteen (1992) – ζάρια\nRoll the Bones – Rush (1991) – ζάρια\nRoulette – Bon Jovi (1984) – ρουλέτα\nShape of My Heart – Sting (1993) – χαρτιά\nSmoke on the Water – Deep Purple (1971) – καζίνο\nTumbling Dice – Rolling Stones (1972) – ζάρια\nViva Las Vegas – Elvis Presley (1964) – Λας Βέγκας, καζίνο, blackjack, ρουλέτα, πόκερ, slots, ζάρια\nWaking Up in Vegas – Katy Perry (2008) – Λας Βέγκας\nWe’re An American Band – Grand Funk Railroad (1973) – πόκερ\nThe Winner Takes It All – ABBA (1980) – χαρτιά, ζάρια\nΤα προσωπικά στοιχήματα μεταξύ των παικτών (οι οποίοι είναι συνήθως ένθερμοι παίκτες καζίνο ή επαγγελματίες παίκτες τυχερών παιχνιδιών) είναι ένα πολύ γνωστό είδος ‘prop bet’. Μπορεί να φαίνονται παράλογα (και μερικά είναι), αλλά αυτά τα prop bets μπορούν να αναδείξουν τις σωματικές δυνατότητες, τις γνώσεις, το αγωνιστικό πνεύμα και τις ικανότητες των παικτών όταν βρίσκονται σε μειονεκτική θέση. Αν και τα στοιχήματα proposition δεν είναι μέρος κανενός παιχνιδιού καζίνο (και οι πληροφορίες γι’ αυτά, αν υπάρχουν, διαδίδονται από στόμα σε στόμα), αποτελούν ένα συναρπαστικό κομμάτι της κουλτούρας των καζίνο και της κοινότητας των παικτών τυχερών παιχνιδιών.\nΓενικά, όταν κάποιος τολμάει κάτι εξωπραγματικό, συνήθως το πετυχαίνει. Στο The Idyll of Miss Sarah Brown, τη γνωστή αυτή σύντομη ιστορία του Damon Runyon (στην οποία βασίστηκε το μιούζικαλ και η ταινία Guys and Dolls), ο πατέρας του Sky Masterson του δίνει την εξής συμβουλή καθώς τον αποχωρίζεται: “Γιε μου, όσο μακριά κι αν ταξιδέψεις, όσο έξυπνος και να γίνεις, πάντα να θυμάσαι αυτό: Κάπου, κάποτε, θα ρθει κάποιος και θα σου δείξει μια ολοκαίνουρια τράπουλα που δεν έχει ακόμα ανοιχτεί και θα σου πει να βάλεις στοίχημα ότι ο Βαλές σπαθί θα πηδήξει έξω από την τράπουλα και θα ρίξει κρασί μέσα στο αυτί σου. Αλλά, γιε μου, μη το βάλεις το στοίχημα γιατί είναι σίγουρο ότι το αυτί σου θα γεμίσει κρασί.”\nΤο βιβλίο στοιχημάτων του White’s\nΤο White’s ήταν μια μεγάλη ιδιωτική λέσχη κατά τον 18ο και τις αρχές του 19ου αιώνα, όπου τα μέλη του μπορούσαν θεωρητικά να στοιχηματίσουν πάνω σε οτιδήποτε. Οι διάφορες ιστορίες για τα μέλη περιλαμβάνουν στοιχήματα για το ποια σταγόνα βροχής θα έφτανε πρώτη στην άκρη του παραθύρου και για το αν ένας τραυματισμένος άντρας που κατέρρευσε μπροστά στη λέσχη ήταν νεκρός ή ζωντανός. Το White’s διατηρούσε ένα βιβλίο στοιχημάτων όπου τα μέλη κατέγραφαν τα στοιχήματα proposition. Τα περισσότερα στοιχήματα αφορούσαν προβλέψεις για μελλοντικές ημερομηνίες γέννησης, θανάτου και γάμων. Σύμφωνα με την Claire Cock-Starkey στο The Georgian Art of Gambling (Βρετανικό Μουσείο, 2013), η τελευταία καταχώρηση σε ένα από τα βιβλία ήταν ένα στοίχημα ανάμεσα στον Lord Montfort και τον Sir Jno. Bland για το ποιος θα ζούσε περισσότερο, ο Beau Nash (υπεύθυνος τελετών στο Bath) ή ο ηθοποιός Colley Gibber. Το βιβλίο του White’s αναφέρει ότι ‘Τόσο ο Lord M. όσο και ο Sir Jno. Bland έβαλαν τέλος στη ζωή τους πριν λήξει το στοίχημα.”\nΟ Alvin Clarence ‘Titanic Thompson’ Thomas ήταν ένας από τους κορυφαίους ‘τζογαδόρους του δρόμου’ στις Η.Π.Α. στις αρχές του 20ου αιώνα. Ήταν ο άνθρωπος που αποτέλεσε έμπνευση για τον Sky Masterson του Damon Runyon. Ο Titanic Thompson ήταν ειδικός στα στοιχήματα proposition γιατί πάντα έβρισκε τρόπο να να κερδίζει. Σε ένα ταξίδι στο Joplin, Missouri, παρατήρησε κάποιους εργάτες που τοποθετούσαν μια πινακίδα με την ένδειξη ‘Joplin 20 μίλια’. Ο Thompson προσέλαβε κάποιον να βγάλει την πινακίδα και να την τοποθετήσει 5 μίλια πιο κοντά στο Joplin και στη συνέχεια παραπονέθηκε τόσο έντονα για την ανακρίβεια της ταμπέλας που οι δύσπιστοι φίλοι του στοιχημάτισαν μαζί του και έχασαν. Επίσης κέρδισε ένα στοίχημα για το αν θα μπορούσε να ρίξει ένα καρύδι πάνω στη σκεπή ενός ξενοδοχείου. (Ήταν ένα σταθμισμένο καρυδότσουφλο.)\nΆλλα διάσημα στοιχήματα proposition που ξεκίνησαν ως προκλήσεις ήταν τα ‘στοιχήματα exile’, με τα οποία κάποιος συμφωνούσε να πάει να μείνει κάπου για ένα συγκεκριμένο χρονικό διάστημα. Αυτού του είδους τα στοιχήματα ήταν πιο δύσκολα για τους επαγγελματίες παίκτες τυχερών παιχνιδιών από ότι για άλλους επειδή (α) ένα από τα βασικά χαρακτηριστικά αυτού του τρόπου ζωής είναι η ανεξαρτησία και η ελευθερία, (β) οι επαγγελματίες παίκτες τυχερών παιχνιδιών περνούν πολύ χρόνο σε καζίνο και άλλους χώρους όπου υπάρχει δράση και πολλά οπτικά και ακουστικά ερεθίσματα, (γ) ένας επιτυχημένος παίκτης παιχνιδιών καζίνο εξορίζεται από τα καζίνο και παραιτείται ενός εισοδήματος συμφωνώντας να περάσει χρόνο μακριά από τα καζίνο.\nΤη δεκαετία του 1990, ένας παίκτης τυχερών παιχνιδιών παρακίνησε τον επαγγελματία παίκτη του Λας Βέγκας John ‘Johnny World’ Hennigan να αποδείξει ότι μπορούσε να ζήσει ένα μήνα στο Des Moines, Iowa, μια πόλη που ήταν ακριβώς το αντίθετο από τα γνώριμα μέρη του Hennigan, το Λας Βέγκας, τη Φιλαδέλφεια και το Atlantic City. Το στοίχημα κλείστηκε στα $25.000 και ο Hennigan έπρεπε να μείνει σε μια συγκεκριμένη περιοχή του Des Moines, που συμπεριελάμβανε το ξενοδοχείο που θα έμενε, ένα γήπεδο γκολφ όπου σχεδίασε να εξασκηθεί και ένα μπαρ όπου πίστευε ότι θα γινόταν το στέκι του. Δεν άντεξε ούτε δύο μέρες. Μίσησε το ξενοδοχείο, το γήπεδο γκολφ και το μπαρ και δεν είχε την ελευθερία να ψάξει (στο Des Moines ή αλλού) για καλύτερες συνθήκες. Τηλεφώνησε στον παίκτη με τον οποίο έβαλε το στοίχημα ζητώντας του να αποδεχτεί μια μειωμένη πληρωμή, καθώς είχε μετακομίσει στο Des Moines και ήταν ξεκάθαρο ότι μπορούσε να μείνει και να κερδίσει. Στο τέλος, αναγκάστηκε να πληρώσει ένα μικρότερο ποσό για να φύγει νωρίτερα από το Des Moines.\nΤο 2008, οι παίκτες πόκερ Andrew Robl και Alec Torelli έβαλαν στοίχημα με τον Jay Kwik (γνωστό ως ‘Bellagio Jay’ λόγω του χρόνου που ξόδευε στο Bellagio) για το αν θα κατάφερνε να μείνει για 30 ημέρες μέσα σε μια τουαλέτα του Bellagio στο Λας Βέγκας, Νεβάδα, ΗΠΑ. Μπορούσε να έχει περιορισμένη χρήση κινητού τηλεφώνου αλλά καθόλου πρόσβαση σε υπολογιστή. Του επιτρεπόταν να έχει ένα μικρό DVD player και να λαμβάνει φαγητό με delivery. Ο Robl και ο Torelli τοποθέτησαν μια κάμερα για να παρακολουθούν την πόρτα της τουαλέτας και πρόσφεραν $500 σε όποιον ανέφερε παραβιάσεις των περιορισμών. Μετά από 20 μέρες, πλήρωσαν στον Kwik ένα μειωμένο ποσό (ακούστηκε ότι ήταν $40.000) για να εγκαταλείψει την τουαλέτα και να λήξει το στοίχημα.\nΔύο παίκτες στοιχημάτων ορίζουν ένα τρίτο ως ‘Lodden‘. Θέτουν ερωτήσεις στον ‘Lodden’ που απαιτούν αριθμητικές απαντήσεις. (Π.χ. ο πληθυσμός της Αυστραλίας, ο αριθμός των γραβατών που έχει ο Barrack Obama, ο αριθμός των βιβλίων που κατέχει ο ‘Lodden’.) Ο ‘Lodden’ απαντά εμπιστευτικά (σε ένα τέταρτο άτομο ή σε ένα κομμάτι χαρτί) και οι δύο παίκτες ποντάρουν σε έναν over-under αριθμό για την απάντηση του Lodden. Το παιχνίδι απαιτεί μια πολύπλοκη ανάλυση που συμπεριλαμβάνει: την πραγματική, αντικειμενική απάντηση (αν υπάρχει), μια εκτίμηση για το ποια πιστεύει ο ‘Lodden’ ότι είναι η απάντηση, την απάντηση που θεωρεί πραγματική ο αντίπαλος παίκτης ή που πιστεύει ότι έδωσε ο Lodden και την τιμή στην οποία ορίζεται το over-under. Το παιχνίδι απέκτησε το όνομά του από μια ομάδα παικτών πόκερ που το επινόησε σε ένα παιχνίδι πόκερ και όρισε τον Team PokerStars Pro Johnny Lodden ως το άτομο πάνω στις απαντήσεις του οποίου θα έμπαιναν τα στοιχήματα. Το παιχνίδι ενδέχεται να περιλαμβάνει πολλούς συμμετέχοντες: τους δύο παίκτες που στοιχηματίζουν, επιπλέον παίκτες που συμμετέχουν στο παιχνίδι, το άτομο που ορίζεται ως ‘Lodden’ και άλλους που μπορεί να συμβάλουν με ερωτήσεις.


Θυμός | Writers Gang\nαπό την Φωτεινή Μαστρογιάννη. «Ο θυμός είναι καλύτερος από τη λύπη. Όταν είσαι θυμωμένος, τα πράγματα αλλάζουν». Μάλκολμ Χ Ο φόβος θεωρείται το πιο ισχυρό συναίσθημα. Στον φόβο έχω αναφερθεί και σε προηγούμενα κείμενά μου αλλά στο παρόν θα σταθώ στις ιδιαίτερα σημαντικές επισημάνσεις της Λωρήν Γιάνγκ (Lauren Young) στη διδακτορική της διατριβή, σε…\nΌλα όσα ποτέ δεν αποτίναξες\nαπό την Άρια Σωκράτους. Κουράστηκα ν’ αναζητώ την ψυχική μου ηρεμία σε χαμένα déjà vu. Να ψάχνω εναγωνίως την απαλή πλευρά του σκληρού προσωπείου των ανθρώπων. Ξέρεις πόσο αδύνατο είναι αυτό; Αλήθεια ξέρεις; Σαν ν’αναζητάς τη γαλήνη σε ένα δάσος γεμάτο Ερινύες.», είπε και με κοίταξε με εκείνο το απροσδιόριστα…\nΜια στιγμή θυμού\nΑπό την Άρια Σωκράτους. Ο θυμός χτίζεται με διφορούμενα βλέμματα, ανείπωτες λέξεις και κρυμμένες υπόνοιες. Δεν οικοδομείται στην μεγάλη ένταση και έξαρση αλλά στην ησυχία και στην υπομονή. Σιγά σιγά αναπτύσσεται και μετά έρχεται κάποια στιγμή που όλα όσα είχες μαζεμένα, ξεσπάνε σαν οργισμένο κύμα. Σαν κύμα έρχεται εκείνη η…


F Τα ’μαθες τα νέα πατέρα; – Επί του Πιεστηρίου\nYou are here: Home › Επί του Πιεστηρίου - Blog › Τα ’μαθες τα νέα πατέρα;\n← Τοκίζουν τον πανικό…\nΕκατομμύρια παιδιά πεινάνε και την ίδια ώρα 400 κροίσοι έχουν περιουσία 4,1 τρισ. δολάρια… →\nΜίλησε το παιδί. Το θείο βρέφος, όπως αποκαλούσαν τον Κώστα Λαλιώτη επί Ανδρέα. Μίλησε. Και τι είπε; Να μην κάνει κόμμα ο Γιώργος. Αυτό τον πείραξε. Έξι χρόνια τώρα δεν είπε λέξη για τον κόσμο που τον κατάντησαν να ψάχνει στα σκουπίδια για να βρει κάτι να φάει, για τις ουρές στα συσσίτια, για τα 700.000 λουκέτα, για τις στρατιές των ανέργων, που έχουν ξεπεράσει το 1.500.000, για τις 5.000 αυτοκτονίες, για τους νέους που φεύγουν στην ξενιτιά για να βρουν δουλειά, όπως πριν από 60 χρόνια, με την πατρίδα να χάνει καλά μυαλά. Και όλα αυτά, έργο του ΠΑΣΟΚ, που συγκυβερνάει με τη Δεξιά. Και κατάντησε από το 48% να είναι στο 4%! Για όλα αυτά μιλιά, Κώστα. Εκείνα τα περήφανα γηρατειά τα ρήμαξαν. Πού είσαι, Αντρέα, να δεις πού οδήγησαν τον κόσμο, που του έδωσες φωνή και υπόσταση… Ζητιάνο τον έχουν κάνει. Το μόνο που τους ενδιαφέρει, Ανδρέα, είναι μια θέση, ένα υπουργείο, ένα στασίδι βουλευτή… Αχ, ρε Κώστα… Μια ζωή στα σίγουρα…\nΑξέχαστε Γιώργο Κατσιφάρα, έγραψες Ιστορία με εκείνο το «αν δεν τους είχε μαζέψει ο Ανδρέας, δεν θα τους ήξερε ούτε ο θυρωρός της πολυκατοικίας τους». Πόσο δίκιο έχεις και σήμερα.\nΚαι ο Βενιζέλος και άλλοι της παρέας και οι γύρω σιτιζόμενοι από τη συμμετοχή στην κυβέρνηση βρίζουν τον Παπανδρέου ότι διασπά το κόμμα που ίδρυσε ο πατέρας του. Δεν θα μπω στο ποιος διέσπασε το ΠΑΣΟΚ, ο Γιώργος ή ο Βενιζέλος. Απλώς θα θυμίσω σε όλους αυτούς ότι στο «Πεντελικό» οι πρωτοκλασάτοι -πρώτης γραμμής υπουργοί- συμμάχησαν για να ανατρέψουν τον Ανδρέα, με μπροστάρη τον Παρασκευά Αυγερινό. Και οι απειλές έδιναν και έπαιρναν, μόνο που ο Ανδρέας δεν ήταν του χεριού τους. Και τους έστειλε το τελεσίγραφο ότι «το κόμμα είναι δικό μου και όποιος διαφωνεί ας πάει να φτιάξει άλλο κόμμα». Και έβαλαν όλοι την ουρά υπό τα σκέλη! Έτσι δεν είναι, Κώστα Λαλιώτη;\nΤα ψάλλει, όμως, και ο Γιώργος Παναγιωτακόπουλος, που ήταν η ψυχή εκείνων των ανεπανάληπτων συγκεντρώσεων. Με αφορμή τις αντιδράσεις στο σημερινό υπόλοιπο του ΠΑΣΟΚ, έστειλε το δικό του μήνυμα: «Αν οι σημερινοί λαλίστατοι περί ενότητας και συνοχής της παράταξης και του ΠΑΣΟΚ μιλούσαν την εποχή της μεγάλης κρίσης, της νεοσυντηρητικής στροφής, της μετάλλαξης σε υποστήριγμα του Σαμαρά… Αν οι εξαφανισμένοι και “μουγκοί” τα τελευταία χρόνια είχαν το θάρρος και την πολιτική ευθιξία να καταθέτουν τις απόψεις τους… Αν οι σημερινοί ανησυχούντες ανησυχούσαν πραγματικά για την πορεία της παράταξης και του ΠΑΣΟΚ και δεν βολεύονταν με τη συρρίκνωση και τη διάσωση κάποιων ρόλων… Τότε οι σημερινές τους “ανησυχίες” και παρεμβάσεις θα είχαν νόημα. Αντίθετα, η σιωπή τους όλα αυτά τα χρόνια τούς στερεί το δικαίωμα να κρίνουν και κυρίως να συμβουλεύουν αυτούς που ήταν στο προσκήνιο όταν οι σκιές απολάμβαναν τη σιγουριά του παρασκηνίου».\nΤ’ ακούς, Κώστα;\nΠολλοί θα διερωτηθούν -ήδη έχει τεθεί το ερώτημα- γιατί έτσι ξαφνικά αποφάσισε ο Γιώργος να κάνει κόμμα για να χτυπήσει τον Βενιζέλο, διακινδυνεύοντας να πάρει ένα μικρό ποσοστό, 3%, άντε 4%, και να γίνει ο νέος Ζίγδης, που έβαλε το λουκέτο στην Ένωση Κέντρου. Άλλοι λένε ότι στόχος του είναι να κόψει «Παπανδρεϊκές» ψήφους που έχουν πάει στον ΣΥΡΙΖΑ για να μην έχει αυτοδυναμία, παίζοντας πάλι τα παιγνίδια των απέξω. Ή θέλει να έχει έναν αριθμό βουλευτών που ενδεχομένως να είναι κρίσιμος για τον σχηματισμό κυβέρνησης, ώστε να μπορέσει να αποτρέψει περιπέτειες όπως αυτές που ζει ο δικός του, ο Γιώργος Παπακωνσταντίνου, να κινηθούν, δηλαδή, διαδικασίες παραπομπής του για την ένταξη στα Μνημόνια και στο ΔΝΤ, κάτι που συζητείται έντονα. Εν πάση περιπτώσει, στην πολιτική τα πράγματα ποτέ δεν είναι όπως φαίνονται. Έχουν πολλές αναγνώσεις…\nΠαραμένει, πάντως, η απορία σε πολλούς ποιος έχει συμφέρον να… κοντύνει ο Τσίπρας με το να μικρύνει η διαφορά από τη ΝΔ και πολύ περισσότερο να μην πάρει αυτοδυναμία ο ΣΥΡΙΖΑ, ώστε να αναγκασθεί να συνεργασθεί με άλλο κόμμα και επομένως να είναι υπό έλεγχο… Την αποστολή αυτή πιθανόν να την έχει αναλάβει ο Παπανδρέου και ίσως κάτι ανάλογο να ισχύει και για το Ποτάμι…


Αρχική > Συστήματα Συναγερμού>Ενσύρματοι>CADDX\nΣε απόθεμα (35)\nΠροβολή 122460 προϊόντων ανά σελίδα\nCADDX NX-003-CB ΚΕΝΟ ΜΕΤΑΛΛΙΚΟ ΚΟΥΤΙ\nΚενός μεταλλικός πίνακας μεγάλου μεγέθους για τοποθέτηση πλακετών ΝΧ-6, ΝΧ-8, ΝΧ-8E. (Δεν περιλαμβάνει πλακέτα).Διαστάσεις : Π 39.5 x Υ 47.5 x Β 13 cm\nCADDX NX-1208E-ICON ΠΛΗΚΤΡΟΛΟΓΙΟ\nΠληκτρολόγιο 8 ζωνών με LED και οριζόντιο πορτάκι. Δυνατότητα δεύτερης «stay» κατάστασης (για μελλοντική χρήση). Μέγιστη κατανάλωση 130mA.Διαστάσεις : Π 11.1 x Υ 12.5 x Β 2.5 cm\nCADDX NX-1750 MODULES\nΚαρταναγνώστης proximity με ενδείξεις πληκτρολογίου εσωτερικού χώρου. Δυνατότητα οπλισμού-αφοπλισμού και ελέγχου τοπικής θύρας μέσωενσωματωμένου relay - εως 8 readers / partitions – fire alarm led – διαθέτει leds 8 ζωνών και tamper.\nCADDX NX-124-GR ΠΛΗΚΤΡΟΛΟΓΙΟ\nCADDX NX-216 MODULES\nModule επέκτασης 16 ζωνών για ΝΧ-8. Μέγιστη κατανάλωση 34mA. Προσαρμόζεται εντός ή εκτός μονάδος και σε μέγιστη απόσταση 800m. Σύνδεση με bus του πληκτρολογίου\nCADDX NX-1324-GR ΠΛΗΚΤΡΟΛΟΓΙΟ\nCADDX NX-216E MODUlES\nModule επέκτασης 16 ζωνών για ΝΧ-8 και ΝΧ8Ε. Μέγιστη κατανάλωση 34mA. Προσαρμόζεται εντός ή εκτός μονάδος και σε μέγιστη απόσταση 800m. Σύνδεση με bus του πληκτρολογίου\nCADDX NX-8E-CB-LXTR ΜΟΝΑΔΑ CADDX\nCADDX NX-1348 ICON ΠΛΗΚΤΡΟΛΟΓΙΟ\nCADDX NX-216Z8 MODULES\nModule επέκτασης 8 ζωνών για ΝΧ-8 και ΝΧ8Ε. Διαθέτει είσοδο για tamper / switch και τροφοδοτεί συσκευές με μέγιστο φορτίο έως 100mA\nCADDX NX-8CB-LXTR-EUR ΜΟΝΑΔΑ\nCADDX NX-148-GR ΠΛΗΚΤΡΟΛΟΓΙΟ\nΒλέπετε 13 - 24 από τα 35 προϊόντα


Είναι τελικά taboo το one night stand; 5 λόγοι για να το κάνεις και… να μην το μετανιώσεις - Queen.gr\nΤο καλοκαίρι όπως και να το κάνουμε, τα πάντα είναι πιο ανάλαφρα-μέσα και η διάθεση εκτός φυσικά από τα ρούχα-. Είναι η εποχή που οτιδήποτε κι αν συμβεί στη δουλειά, δε σε αγγίζει και πολύ γιατί ξέρεις ότι θα βρεθείς στο νησί και όλα θα περάσουν. Πόσο μάλλον αν είσαι single και οι διακοπές είναι με τις φίλες σου. Και τι γίνεται αγαπημένη μου όταν συναντάς αγόρι το οποίο σου αρέσει –έχεις φυσικά ανταπόκριση-αλλά δεν έχεις και όρεξη για πολλά; Να το κάνεις το one night stand το βράδυ αυτό που θα χορεύετε ξέφρενα και το αλκοόλ θα ρέει άφθονο, ή να παραμείνεις σεμνή και ταπεινή και να γυρίσεις στο δωμάτιο με τις… τέσσερις φίλες σου; Παρακάτω, σου έχω 5 βασικούς λόγους για να το κάνεις, και να μην το μετανιώσεις.


Η εμπορική τράπεζα «Ακρόπολη» λειτουργεί ως μετοχική εταιρεία παροχής χρηματιστικών και τραπεζικών υπηρεσιών από τον Αύγουστο του 1994 και κατέχει την 314η θέση ως προς το ενεργητικό της μεταξύ των 352 ρωσικών τραπεζών.\nΔημοσιευση: 29/04/2021 - 15:07\nΗ μηχανή αναζήτησης «Yandex», ίσως η «ναυαρχίδα» των καινοτόμων ρωσικής προέλευσης εταιρειών πληροφορικής, αποφάσισε να επεκταθεί στον τραπεζικό τομέα, προχωρώντας στην εξαγορά μιας μικρής ιδιωτικής τράπεζας της Μόσχας με την ονομασία «Ακρόπολη».\nΣτην ανακοίνωση της «Yandex» σημειώνεται ότι η συμφωνία εξαγοράς έφτασε το 1,1 δισεκ. ρούβλια (περίπου 12,2 εκατ. ευρώ) και θα επιτρέψει στη νέα ιδιοκτησία να έχει νόμιμη άδεια παροχής τραπεζικών υπηρεσιών ώστε να επεκτείνει τις χρηματιστικές υπηρεσίες της και νέα προϊόντα για χρήστες και συνεργάτες. Η συμφωνία αναμένεται να ολοκληρωθεί με την έγκριση της Κεντρικής Τράπεζας της Ρωσίας, στην οποία κατατέθηκε μόλις χθες η σχετική αίτηση.\nΗ «Yandex» είναι σήμερα πολυεθνική εταιρεία με έδρα την Ολλανδία, γεννήθηκε ως πρόγραμμα αναζήτησης το 1993, πήρε το όνομά της από τη φράση στα αγγλικά «Yet ANother inDEXer» (= ένα ακόμη ευρετήριο) και λειτούργησε ως ανεξάρτητη εταιρεία το 2000.\nYandex μηχανή αναζήτησης Ρωσία Τράπεζα


Πατούλης: Έγγραφο δείχνει ότι τον Νοέμβριο κλείνει ο ΧΥΤΑ Φυλής | Athens Voice\n«Τον προσεχή Νοέμβριο κλείνει ο ΧΥΤΑ Φυλής και η Αττική θα πνιγεί στα σκουπίδια» υποστηρίζει ο νεοεκλεγείς περιφερειάρχης Αττικής Γιώργος Πατούλης επικαλούμενος έγγραφο του ΕΣΔΝΑ, που είχε σταλεί στην απερχόμενη Περιφερειάρχη Ρένα Δούρου.\n«Τα όσα αναφέρει το επίσημο έγγραφο του ΕΔΣΝΑ για το επικείμενο κλείσιμο του ΧΥΤΑ Φυλής από τον προσεχή Νοέμβριο, προσπάθησε ανεπιτυχώς να τα αντικρούσει η απερχόμενη Περιφερειάρχης Αττικής.\n»Ανακρίβεια πρώτη. Ισχυρίζεται ότι αρκεί μια πολιτική απόφαση της νέας Διοίκησης της Περιφέρειας για να «παραταθεί» η ζωή του ΧΥΤΑ Φυλής. Η αλήθεια είναι ότι για να γίνει πράξη μια πολιτική απόφαση και να αδειοδοτηθεί νόμιμα νέος χώρος, απαιτούνται ενέργειες και πράξεις που χρειάζονται τουλάχιστον 4-5 χρόνια. Η ίδια ως Περιφερειάρχης δεν έκανε όσα μπορούσε στη διάρκεια της θητείας της, για να μπορεί να υπάρχει μια νόμιμη λύση στο ζήτημα της διαχείρισης των απορριμμάτων στη Φυλή ή αλλού. Δεν έκανε τίποτα για να προωθήσει την ανακύκλωση, σε συνεργασία με τους Δήμους. Ο Περιφερειακός της σχεδιασμός δυστυχώς είναι "ευχολόγιο", αφού δεν έχει προχωρήσει καμία μελέτη και κανένα έργο όλα αυτά τα χρόνια.\n»Ανακρίβεια δεύτερη. Ισχυρίζεται ότι υπάρχουν εναλλακτικές για τη Φυλή λύσεις , όπως εκείνη των εξαντλημένων λατομείων. Η αλήθεια όμως είναι ότι για να μπορέσουν να λειτουργήσουν νόμιμα τα λατομεία ως χώροι για τη διαχείριση των απορριμμάτων, απαιτούνται χρονοβόρες διαδικασίες που ξεπερνούν τα πέντε χρόνια. Απαιτούνται επίσης εργοστάσια επεξεργασίας των απορριμμάτων, που θα παράγουν το υπόλειμμα που θα στέλνεται στα λατομεία. Έκανε στη θητεία της η κα Δούρου κάποιο εργοστάσιο επεξεργασίας απορριμμάτων ή θέλει να μετατρέψει τα λατομεία σε νέες χωματερές που θα θάβονται ανεξέλεγκτα σκουπίδια, χωρίς επεξεργασία; Αυτό μας προτείνει; Να δημιουργήσουμε πολλές «νέες Φυλές» σε όλη την Αττική; Και πώς αλήθεια μιλάει για «λύση λατομείων», όταν η ίδια ως Περιφερειάρχης επί 5 χρόνια δεν προχώρησε στη χωροθέτησή τους, που είναι το πρώτο κι αναγκαίο βήμα για να χρησιμοποιηθούν για το σκοπό αυτό;\n»Η Αττική εκπέμπει SOS κι απαιτείται εθνική κινητοποίηση


Η Λακωνία αποτελεί το νοτιότερο άκρο της Ευρώπης στον Νότο. Αποτελείται από πέντε Δήμους: Ανατολική Μάνη, Ελαφόνησος, Ευρώτας, Μονεμβασία & Σπάρτη. Βρέχεται από το Μυρτώο Πέλαγος ενώ στα Βόρεια συνορεύει με την Αρκαδία και Δυτικά με την Μεσσηνία\nΗ Λακωνία έχει δύο βουνά που την ορίζουν από Βορά προς Νότο. Ο Ταϋγετος στα Δυτικά με απόληξη το ακρωτήριο Ταίναρο (Καβο Ματαπάς) κι ο Πάρνωνας στα Ανατολικά με απόληξη το ακρωτήριο Μαλέας (Καβομαλιάς). Αναμεσά τους αναπαύεται η κοιλάδα κι ο ομώνυνος ποταμός Ευρώτας ενώ Νότια απλώνεται ο Λακωνικός κόλπος.\nΗ Ελαφόνησος αποτελεί το μόνο κατοικημένο νησί του Νομού.\nΔιαμονή στη Λακωνία, δωμάτια, ξενοδοχεία, διαμερίσματα: